
Boto cu 10 persona abordo perdi riba lama 



Durante un conferencia 
cu a tuma luga ayera ano- 
chi na Varadero, famianan 
di e personanan perdi riba 
lama a duna informacion 
tocante loke a sosode cu 
nan sernan keri. 

Nan a splica cu e boto “La 
Rumbera” cu a sali for di 
Barcadera cu destino fmal 
“Las Piedras”, Venezuela cu 
10 persona abordo, 7 hende 
homber y 3 mucha muhe, 
incluyendo e capitan, ta perdi 
riba lama pa mas di 24 ora 
caba. Ocho di nan ta Arubia- 
no y dos persona ta di nacio- 
nalidad Venezolano. 

E boto a sali dia 26 di novem- 
ber, 5or di atardi y ultimo 
contacto cu tabata tin cu un 
di e persona abordo a wordo 
ricibi den careda di lOor di 
anochi via whatsapp. 

E mensahe tabata pa pidi 
ayudo pa motibo cu e dos 
motor di e boto no tabata 
funcionando bon. Segun un 
di e familiarnan, e mensahe 
a bisa textualmente : “Manda 
hende yuda nos”. Na e mo- 
mento ey tur contacto cu al- 
gun di e personanan abordo 
a perde. Segun informacion, 


entre nan tin un mucha 
muhe di 16 aña. E resto di 
nan, mayoria ta tata cu mama 
di famia y muchanan jong. 

E motibo di e biahe tabata 
entre otro pa bishita famia 
y amigonan na Venezuela. E 
duracion di e ruta entre Aru- 
ba y “Las Piedras” ta di lor y 
mey aproximadamente. 

Un di e familiarnan di e per- 
sonanan perdi riba lama a de- 
clara cu Warda nos Costa no 
a reacciona inmediatamente 
pa bay busca e boto cu e 10 
persona abordo. “Nos no ta 
hayando nada di nan banda, 
ni di Warda nos costa ni Po- 
lis. Nan kier wanta nos atras. 
Marduga ora mi a yama nan 
pa bisa pa bay cu mi pa busca 
e boto, nan a bisa mi cu no, 
pa motibo cu nan ta den awa 
di Venezuela. Mañan mi ta 
bay mi so”, asina el a enfatisa. 

“Nos ta tratando e posibi- 
lidad pa habri telefonnan di 
e hendenan abordo. Mi tin 
entendi cu gobierno tin un 
reserva ora tin calamidadnan 
y mi ta considera esaki como 
un calamidad. P’esey mi ta 
haci un peticion na gobierno 
pa haci uzo di e reserva ey”, 


asina abogado Chris Lejuez, 
a bisa. Mester bisa cu e tata di 
dos nieto di abogado Lejuez 
ta riba e boto perdi. 

Actualmente, tin varios au- 
toridad maritimo colaboran- 
do cu e buskeda entre otro, 
autoridadnan di Curaçao, 
Venezuela, Merca y Colom- 
bia. Un suplica a bay pa tur 
e instancianan concerni in- 
cluyendo gobierno pa haci 
tur lo posibel pa considera 
esaki como un situacion hopi 



grave y busca mas ayudo . 
Actualmente tin contacto cu 
e consul di Venezuela, ken 
a afirma cu e buskeda riba 
teritorio Venezolano a cum- 
insa caba y cu nan lo bay haci 
tur lo posibel pa pone avion- 
nan disponibel pa sigui cu e 
buskeda mañan mainta. 
Durante e conferencia, vo- 
ceronan a señala cu te na e 
momento ey tur e gastonan ta 
saliendo for di nan saco y pa 
e motibo ey nan ta pidi apoyo 
di gobierno urgentemente. 

Pronostico ditempo 


Tempo 

Parcialmente nubia cu 
chens pa algun yobidanan 
desprecio, cu por wordo 
acompaña cu lamper y strena. 

Temperatura maximo 32 
grado Celsius y temperatura 
minimo 27 grado Celsius. 
Solo ta sali 06:44 am 
y ta baha 06:12 pm. 
Biento: 


For di direccion oost y 
modera te fuerte; forsa 4 
te 6 ( 28 te 46 km/ora, 15 
te 25 nudo). 

Situacion general: 

Un disturbio den nivelnan 
mas halto ta causa aire in- 
stabil y humedo den nos 
region. 

Esaki lo mantene nos she- 


lo parcialmente nubia te 
basta nubia cu chens pa 
algun yobidanan. 

E biento ta keda modera te 
fuerte te diadomingo y ta 
mengua un tiki despues. 

Condicion di lama: 

Olanan di lama lo ta di direcci- 
on oost cu haltura di 5 te 6 pia. 
Temperatura di superficie 


di lama 28 grado Celsius. 

Prospecto di tempo pa e 
fin di siman y comienso di 
e otro siman: 

Parcialmente nubia cu yobi- 
danan acompaña cu lamper y 
strena. 

Biento ta keda modera te 
fuerte. 

Temperatura lo fluctua rond 
normal. □ 



Solange Tchong vocero AZV 

Awe ta ultimo extra diasabra di AZV pa duna servicio na clientenan 



ORANJESTAD - Awe ta e 
ultimo diasabra cu AZV lo 
ta habri pa asina atende su 
clientenan cu tin di reno- 
ba nan zorgpas cu a cadu- 
ca e aña aki. Tur esunnan 
cu tin di drecha nan zorg- 
pas por pasa entre 8’or di 
mainta te cu l’or di mer- 
dia sea na e oficina di AZV 
na Camacuri of na Insti- 
tuto Medico San Nicolas. 

Siman pasa diasabra AZV 
un biaha mas tabata habri 
pa asina duna servicio na tur 
esunnan cu no tabata tin e 
oportunidad pa bay drecha 
nan zorgpas por a haci esaki. 
Segun vocero di AZy Sra. 
Solange Tchong na Bon Dia 
Aruba, diasabra siman pasa 
a bay positivo. Nan a atende 
un total di 132 cliente, pero 
tambe AZV ta spera cu hopi 
mas hende lo presenta awe pa 
asina drecha nan zorgpas. 

E aña aki un total di 60 mil 
hende nan zorgpas mester 
a caduca. Pero hopi hende 
no tabata tuma e tempo of 
no tabata tin e tempo pa bay 
drecha nan zorgpas. Pa e mo- 
tibo aki pa por a yuda e grupo 


grandi di persona cu no por a 
pasa cerca AZV durante oran- 
an di oficina den siman, nan a 
dicidi di duna e servicio riba 
diasabra. Esaki a yuda y poco 
poco e cantidad di persona cu 
falta pa drecha nan zorgpas a 
baha. E cantidad di hende cu 
falta pa drecha nan zorgpas a 
baha te na 9380. Esaki ta pone 
cu AZV ta contento ya cu nan 


a mira cu algun hende a pro- 
becha di haci uzo di e servicio 
di AZV riba diasabra. 

Por nenga persona cuido 

Ainda esunnan cu mester 
renoba nan zorgpas por pasa 
haci uzo di e servicio di AZV 
na nan oficina. Pero si nan 
no drecha esaki y algo pasa 
nan y nan mester di servicio 
di dokter, hospital of 
botica, nan tin e posibi- 
lidad di wordo nenga di 
ricibi servicio. Esaki lo 
pone cu e personanan 
aki lo mester paga e ser- 
vicio. Pa e motibo aki 
cada bes AZV ta haci e 
peticion pa tur hende 
tin nan zorgpas na ordo 
y si el a vence pa pasa 
renoba esaki. Es decir e 
dunadonan di cuido of 
dunado di servicio por 
nenga un persona cuido, 
segun e vocero di AZV 
E ta sigui indica, cu e 
dunadonan di cuido of 
dunado di servicio por 
bisa e persona pa e per- 
cura pa drecha su zorg- 
pas pa e siguiente biaha 
cu e persona presenta. 
Tur hende mester tin 
nan zorgpas na ordo. Es- 


unnan cu no tin e zorgpas na 
ordo ta core e riesgo cu e du- 
nando di servicio por nenga 
e persona y ta wordo manda 
pe oficina di AZV pa renoba e 
zorgpas prome. 

Planifica ultimo diasabra 

Durante henter aña tin hen- 
de cu tin den siman dia liber 
pero asina mes no ta pasa na 
AZV pa renoba nan zorg- 
pas. Pero tin hende cu ta nan 
zorgpas ta renoba awo y de- 
cember, pero nan no ta haya 
dia liber den siman. A puntra 
Sra. Tchong si den december 
lo habri riba un diasabra. No 
lo bay tin mas diasabra pa- 
sobra nan a haci un planifi- 
cacion cu awe lo ta e ultimo 
diasabra extra cu nan lo bay 
ta habri. Duna servicio riba 
diasabra ta hustamente pa e 
grupo di persona cu pa cu- 
alkier motibo durante siman 
no por a yega AZV por pasa. 
E ta indica cu eigenlijk cada 
cliente mester wak riba nan 
zorgpas y controla e fecha di 
vencemento. Si un hende ta 
druk y e no tin tempo pa pasa 
den un ora trankil, semper e 
por pasa dialuna pa diabierna 
na e localidad di Camacuri cu 
ta habri non-stop. Incluso un 


hende por pasa na e oficina di 
AZV durante su ora di break, 
segun Sra. Tchong. “En prin- 
cipio ta asina cu e aña aki anos 
a haci e grupo grandi cu ta 
mas o menos 60 mil hende, 
cu nos tabata sa delanta den 
transcurso di e aña aki for 
di januari te cu december lo 
caduca,” e vocero a bisa Bon 
Dia Aruba. “Esey ta e grupo 
cu nos a enfoca riba dje. Pero 
esey no ta kita afo cu tur aña 
nos tin clientenan tin cu pasa 
renoba nan zorgpas,” e ta 
sigui bisa. 

Por ehempel cinco aña pasa 
tin cliente cu a inscribi na 
AZy esaki kiermen cu otro 
aña nan zorgpas lo caduca. 
Esaki ta hendenan cu lo keda 
pasa AZV y nan ta cay den 
e categoria proceso regular. 
Na 2006 a renoba e zorgpas 
pero esaki tabata valido pa 4 
aña y na 2010 un biaha mas a 
renoba nan. E grupo di hende 
cu AZV a caba di yuda of ta 
yudando, ta trata di un grupo 
grandi cu desde a inicia AZV 
na 2001 ta cay aden. Mayoria 
di esunnan cu ta den e grupo 
aki ta naci aki na Aruba di na- 
cionalidad Hulandes of esun- 
nan cu no ta naci na Aruba 
pero cu a naturalisa. Hende- 
nan cu tin hopi aña biba na 
Aruba. 

No ta uza MFA 

Awe a dicidi di haci uzo di e 
oficinanan di AZV na Cama- 
curi y IMSAN y no esun di 
MFA na Noord. Sra. Tchong 
a bisa cu esaki ta bin pa moti- 
bo cu esaki ta rekeri extra per- 
sonal di AZV e ora ey. Tambe 
den tur area nan mester di 
colaboracion di tur empleado 
di AZy pero tambe e parti 
tecnico cu mester drecha nan 
sistema. E ta sigui bisa Bon 
Dia Aruba, cu e biaha aki nan 
no a yega asina leu pa por tin 
hasta e oficina di MFA habri. 
Pero un biaha mas esunnan 
cu si por acudi na e oficinan- 
an di AZy por pasa na MFA 
y haci uzo di e servicionan di 
AZVQ 

Ewalci Biemans: 

“Traha hunto pa soluciona preocupacionnan den sector hotelero” 


ORANJESTAD - Bon Dia 
Aruba a ricibi un remitido 
di Sr. Biemans kende ta 
doño y CEO di Bucuti & 
Tara Beach Resorts den 
cual e ta reaccion riba in- 
formacion treci dilanti 
den diferente medionan 
di comunicacion di ATA. 

Publicacionnan cu ta sugeri 
pa hotelnan local ta atento pa 
cambionan fundamental den 
biahe y cu e cantidad di Vene- 
zolanonan cu ta keda den ho- 
tel lo baha drasticamente y cu 
basicamente hotelnan mester 
lanta for di soño y atende cu e 
realidad di bida. 

Sr. Biemans kier a clarifica 
na ATA, cu como industria 
turistico, di cual 90% di Aru- 
bianonan ta depende riba dje 
pa nan biba, nos mester rema 
hunto den un direccion y cu 
ATA no mester bisa hotelnan 
“nos a bisa bo asina” 

Sin bay den detaye, permiti 
mi bisa cu ATA a tuma fon- 
donan di mercadeo di AHA- 
TA na 2010 cual ta duna ATA 
e poder di controlado prima- 
rio di fondonan di mercadeo 
pa e destinacion, cual mester 
bay di acuerdo cu tur cam- 
bio cu ta tumando luga den 
e mundo di biahe y pa ahusta 


na e realidad nan ey. E sector 
a puntra pa plan den caso cu 
algo sosode pa evita e caida cu 
ta premira den e cantidad di 
bishitantenan tradicional cu 
ta di Venezuela, desde 2013. 
Atrobe, mas o menos 1 aña 
pasa, 

Sr. Biemans ta splica cu a 
manda cara ta ATA puntrando 
pa diversifica e fuentenan di 
negoshi pa para cualkier caida 
di yegada di Zuid America, 
manera Brazil, Argentina y 
Venezuela cu tabata experen- 
ciando dificultad economico. 
Como sector nos a ofrece 
diferente alternativa pa e 
situacion. Desde e tempo ey 
e negoshi di Colombia tambe 
a sufri como resultado di per- 
dida di balor di nan moneda. 

“Mi ta haya cu e declaracion 
tocante e aumento di bishi- 
tante di Merca uno cu no ta 
cla. Y mi ta splica dicon, Nos 
mester wak bek na algun aña 
pasa y forma un bista a termi- 
no largo. E cantidad di bishi- 
tante di Merca a yega su pun- 
to di mas halto cual ta 74% 
na 1985 sinembargo durante 
aña ‘90 e cantidad a baha te 
entre 53% cu 58%. Na aña 
1999 so el a subi un poco bek 
na 60%. E cantidad a bolbe 
subi na 73% na 2004 pero el 


a cay bek y desde e tempo ey 
el a keda e 54% cu nos a mira 
na 2014. Pues nos negoshi 
Mericano den proporcion cu 
tur otro entrada a cay di 73% 
te na 54% den solamente 10 
aña y cualkier crecemento tin 
masha poco impacto riba e 
cifra.” 

E1 a sigui splica cu person- 
almente e ta haye un poco 
straño cu ta te cu aworaki 
ATA ta cuminsa splica e situ- 
acion actual como resultado 
di cambio di negoshi enbes di 
bisa tur hende kico a wordo 
haci pa drecha pa e perdida di 
estadia di Venezolanonan den 
hotel y ki paso a wordo tuma 
y mester wordo tuma pa di- 
rigi esfuersonan di mercadeo 
pa preveni of por lo menos 
reduci e impacto di e perdida 
nan aki. 

“E ultimo añanan nos a wor- 
do bisa di tin un record di 
yegada y cu nos a yega nos 
1 miyon bishitante, comosi- 
fuera mas bishitante ta miho, 
of cu cantidad enbes di cali- 
dad ta e meta.” 

Na e mesun momento nos 
mester enfrenta e realidad 
cu nos producto ta madura, 
mayoria di nos hotelnan tin 
mas cu 20 aña bieu y mayoria 


di nos socionan a traha den e 
industria pa decadanan. Tin 
cantidad di destinacion nobo 
eyfo cu hotelnan nobo y cu 
un grupo hoben y yena cu 
energia ansioso pa horta nos 
clientenan. 

E ta un preocupacion person- 
al di mi cu nos no ta mustra 
di ta proveedo e experiencia 
di calidad cu un tempo no a 
duna. Kisas nos exito di mas 
recien a trece sentimento di 
satisfaccion, cual ta haci cu 
kisas nos no ta worry mucho 
mas manera un tempo tabata 
e caso. 

Como resultado awo nos tin 
un problema serio. Como un 
sector comprometi na purba 
atrae e biahero cu ta gasta 
mas, nos ta compromete pa 
logra un Revpar mas y mas 
halto cada aña mientras cu 
nos a adverti autoridad cu es- 
aki lo tuma algun ahustacion 
di gobierno su banda tambe. 
Un comite di Revpar a bin cu 
recomendacion nan pero te 
cu aworaki cu ami ta na altura 
di dje, mucho no a sosode 
den implementacion di e re- 
comendacion nan necesario. 

Manera cu mi a menciona 
anteriormente, nos tur ta 
den e situacion hunto. E sec- 
tor ta demasiado importante 


pa nos no traha hunto. Laga 
nos move pa dilanti cu im- 
plementacion di e recomen- 
dacion nan di e comite di 
Revpar. Laga nos yega na acu- 
erdo cu otro riba con nos por 
adresa e situacion mas miho 
cu ta cuminsa na e caida den 
e trafico di Venezolano den 
hotel. 

Laga nos traha hunto na con- 
tinua pa diversifica nos mer- 
cado y laga nos traha hunto 
pa adresa e problema di nos 
servicio. 

“Finalmente laga mi comenta 
riba un otro situacion. Un co- 
mentario haci recientemente 
lo a bisa cu e CEO di AHATA 
Jim Hepple, ta emplea pa Ed- 
uardo de Veer y cu e ta traha 
bou di su instruccionnan. 
Como presidente anterior di 
AHATA mi ta bisa, cu nada 
cu e CEO di AHATA a haci 
tabata sin aprobacion com- 
pleto di 15 director di e direc- 
tiva di AHATA, pues pa pensa 
algo otro ta hopi robes.” 

Nos industria ta mucho sig- 
nificativo pa ta e topico di 
e tensionnan aki. Papiando 
personal, mi ta spera cu nos 
por bin hunto pa adresa pre- 
ocupacionnan similar anto pa 
provee un turismo sostenibel 
pa sostene tur Arubiano.Q 


Protocol entre ANSA y STA a resolve parti financiero 

Mediador di Gobierno ta spera cu no mester intermediacion 

na aeropuerto y ATA 



ORANJESTAD- ANSA cu 
ta e compania nobo cu ta 
agrupa e trahadonan di 
trafico aereo a firma re- 
cientemente un protocol 
cu sindicato STA. E pro- 
tocol ta resolve e parti di 
aumento di salario y tur 
aspecto cu tin costo finan- 
ciero cu tabata e parti mas 
dificil den nan proceso pa 
firma nan prome contrac- 
to colectivo (CAO). 

Ambos partido tanto gerencia 
di ANSA como representante 
di sindicato STA a keda di re- 
solve e puntonan pendiente e 
siman aki. Esaki lo tuma luga 
sin presencia di Mediador 
di Gobierno, ya cu e trabou 
principal tabata riba e parti 
fmanciero, cual ya ta tras di 
lomba caba. 

ANSA y protocol 

Den combersacion cu Bon 

Dia Aruba, sr. Anselmo Pon- 


tilius kende ta Mediador di 
Gobierno a bisa cu e protocol 
ta contene aumento di sala- 
rio, un compensacion di un 
solo biaha y tambe diferente 
beneficionan cu ta compensa 
e trahadonan di ANSA fman- 
cieramente pa e proximo tres 


ana. 

Nan a keda pendiente cu otro 
puntonan cu no tin costo fi- 
nanciero. Pero si nan mester 
describi e puntonan aki bon 
den CAO, ya cu e tin di haber 
cu operacion. “Manera bo sa 
e grupo di trahadonan aki ta 


uno cu nos por yame spe- 
cial den sentido di e tipo di 
tarea cu nan ta ehecuta diari- 
amente”, el a bisa. 

Aeropuerto y ATA 
Encuanto e proceso di otro 
CAO cu STA ta negoshando 
cu gerencia di aeropuerto 
(Triple A), sr. Pontilius a bisa 
cu su participacion como 
Mediador di Gobierno no 
a wordo pidi den e negocia- 
cion aki. Ainda e partidonan 
envolvi, esta STA y Triple 
A ta na mesa y su presencia 
como Mediador no a wordo 
solicita. 

E1 a splica cu oficina di Me- 
diador di Gobierno ta reco- 
menda semper pa e sindica- 
tonan cu e dunado di trabou 
por haya otro. Si nan mester 
di Mediador di Gobierno 
“ta pasobra berdad ta e par- 
tidonan a agota tur lo posi- 
bilidad nan y nos lo por duna 


recomendacionnan y suger- 
encia con pa sali”, el a declara. 
E1 a bisa cu mayoria di biaha 
e partidonan ta pega ariba e 
parti fmanciero. Den todo 
caso -specificamente den 
caso di aeropuerto- oficina 
di Mediador di Gobierno sa 
cu e ultimo añanan cu nan a 
negosha no necesariamente 
di nan envolvimento. Paso- 
bra e partidonan lo a por haya 
otro denter di e realidad di 
empresa. 

Oficina di Mediador di Go- 
bierno ta na haltura cu STA 
ta mesa cu gerencia di ATA. 
e ta spera cu e partidonan no 
mester yega cerca Mediador 
di Gobierno, pero “semper 
nos ta disponibel”, el a bisa. 
Sr. Pontilius ta corda ora 
cu dos aña pasa nan tabata 
na mesa cu ATA pa nego- 
sha su prome CAÓ den su 
status nobo como instancia 
independiente.Q 

E ditorial 



E ‘continuing story’ di presupuesto 

Presupuesto suplementario 2015 mester 
bay prome cu aña caba 


"1 lasunto di presupuesto ta birando un 
t-^f novela completo atrobe. Banda di 
presupuesto 2016 cu tin tardanza, 
a surgi awor e problema di e presupuesto 
suplementario 2015 cu tambe mester trata den 
pura. Esey no mester tabata un problema y pero 
el a bira uno pasobra gobierno ta laat atrobe 
pa entrega e documentonan pa nan cana nan 
caminda. Y e camindaformal a bira mas largo y 
awor cu CAFT ta un realidad y mester keda 
inclui den e proceso prome cu e presupuesto 
yega Parlamento pa aprobacion. Kico esaki ta 
significa den tempo ejectivo adicional cu mester 
tuma na cuenta? 

Basicamente e proceso di duna conseho riba 
presupuesto suplementario ta mescos cu pa 
e presupuesto ordinario. Esey ta implica cu y 
prome cu e documento por bay pa Raad van 
Advies duna su conseho y mester manda eseypa 
CAFT y cu mesterduna contesta dentro di 14 dia. 
Epresupuesto y o presupuesto suplementario y ta 
bay pa Conseho Consultativo y pa preparacion 
di nan conseho. Despues y e documento ta bay 
pa gobierno y cu mester duna contesta riba loke 
Raad van Advies ta trece dilanti. Despues e 
pakete completo y cu rapport di CAFT y conseho 
di RvA y contesta di gobierno y e presupuesto 
mes ta baypa Parlamento. 

Ora CAFT duna su opinion y gobierno ta 
obliga di pone den e Memorie van Toelichting 
con el a eventualmente tene cuenta cu loke 
CAFT a trece dilanti. Nos por a comprende 
cu e presupuesto suplementario a yega Raad 
van Advies y pero no tin conseho ainda di 
CAFT y y Raad van Advies mester di esaki pa 
haci nan trabao. Cu tur esaki den wega y ta 
dificil imagina cu tur cos ta cla prome cufin di 
aña.Mas interesante lo ta kico ta e contenido 
di e presupuesto suplementario; cuanto placa 
a gasta extra y eventualmente cuanto placa no 
a drenta caha digobierno e aña aki? Manera 
nos a publica algun dia atras den e seccion 
aki y gobierno su cifranan di entrada nafin di 
september no ta mustra asina positivo. Banda 
di un caida di entrada cu no ta impuesto y cu a 
cuminsa aña pasa caba y e aña aki a mira pa 
prome biaha un caida den entrada di impuesto 
tambe. 


Kico realmente ta pasando aki? Mientras a 
conta cu un crecemento economico den turismo y 
cu lo a duna mas entrada na gobierno y nos ta 
mira en berdad cierto aumento den e sector aki y 
pero gobierno no ta mira beneficio di tur esaki 
den e impuestonan cu ta cobra. 

Eseypor ta un señal cu nos a yega na e Hurning gobierno. Q 


point’ den nos economia y unda probablemente 
mas medida lo genera menos entrada y y de 
paso haci daño bahando actividad economico 
mas ainda? Den e contexto aki nospor mustra 
tambe riba e encuesta periodico reciente di 
Banco Central (Business Perception Survey) y 
cual encuesta pa di dos trimester di 2015 
ta mustra un cambio grandi di optimismo 
modera entre empresario y pa un pesimismo 
bastante amplio. Sin bay aen tur aetaye y por 
bisa cu practicamente tur aspecto cu e encuesta 
aki ta cubri y ta mustra menos positivo compara 
cu e trimester anterior. E imagen duna pa e 
encuesta ta bin comproba loke varios entidad 
representante di empresario a expresa caba den 
curso di e aña aki. 

E asunto mas importante awor no ta con 
pa cubri e deficit extra cu lo aparece den e 
presupuesto suplementario. Gobierno podise 
ta bay fia localmente algo extra y o di otro 
manera lo mester bende propiedad y edificio por 
ehemplo y aunke nos no por bisa cu esey ta un 
opcion confirma. Esaki ademas lo contribui na 
un ( negatief vermogen’ mas grandi ainda y cu 
segun CAFT ta na 2 y 4 biyon nafin di 2014. 
Importante ta principalmente con pa atende 
e asunto aki den añanan venidero. Hasta e 
panorama menos faborabel cu CAFT ta pinta 
pa 2016 y diripiente no ta ni yega cerca di e 
realidad cu ta apareciendo awor pa e aña aki y 
unda ni un cierto crecemento den turismo no ta 
scapa nos di un deterioro denfinancia publico. 

Resumiendo y nos por bisa cu e presupuesto 
cu no ta sali na tempo y realmente awor ta e 
aspecto menos preocupante. Eproblema mayor 
ta un gobierno cu semper a mustra optimismo 
y tabata duna impresion cu nan tabata sa kico 
nan ta haci y aunke no necesariamente esey 
tabata berdad y aworaki ta mustra indeciso y 
anto na momento cu henter nacion ta gritando 
pa ( haci algo y basta caba cu e incertidumbre 
aki\ 

Aparentemente no lo yega unfin na esaki y ya cu 
ta parce cu gobierno ta calculando di momento 
pa momento ki expresion den publico lo ta 
miho pa nan den luz di sobrevivencia politico y 
nada mas. Algun tempo pasa un empresario 
anonimo a bisa: “Si como gobierno bo mester 
scoge entre dos alternativa negativo y bo ta 
( damned ifyou y and damned ifyou don’t’ y cu 
tur dos tin consecuencia politico desagradabel 
den siguiente eleccion y por lo menos scoge loke 
ta miho pa epais.” Nos tin miedo cu e manera 
di pensa akf no a penetra ainda den seno di 
bie 

Duaneronan a mustra nan mal contento y a para trabou 


ORANJESTAD 
Trahadonan di Cuerpo di 
Duana na Barcadera a dicidi 
ayera mainta di pone trabou 
abou y esaki tabata basa riba 
e desaroyonan negativo 
cu ta pasando na trabou. 
Edward Maduro president 
di sindicato SADA a indica 
e motibo cu e trahadonan 
a tuma e decision di mustra 
nan mal contento y para 
trabounan. E duaneronan 
cu ta traha na Barcadera 
ta sumamente cansa cu e 
situacion cu nan ta pasa 
aden eyriba. Nan a cansa di 
e manera con e construccion 
ta andando y pa e motibo aki 
a dicidi di bisa cu esaki ta di 
mas y a para trabounan. 

Segun sindicato SADA, nan 
a pone director na altura cu 
e coleganan di Barcadera a 
sali afo y cu lo bay wak kico 
ta e situacion y lo informa 
esaki. Siman pasa un e-mail 
di parti di e coleganan cu 
ta representa tur e otro 
coleganan na Barcadera a 
wordo manda. Den e carta 
nan ta splica kico ta pasando 
cu e construccionnan y den 
ki punto e ta afectando e 
trabou di duana. 

Sorprendi cu situacion 

E sindicato a keda sorprendi 
ora cu nan a mira e desaster 
cu tin na Barcadera, loke ta e 
parti di construccion. Nan a 
tuma nota di varios aspecto 
kico ta andando y diahuebs 
a pone e director na altura 
di e situacion na Barcadera 


no ta uno miho. Sigur no 
pa e coleganan duanero. E 
sindicato a tuma e tempo 
pa papia cu e trahadonan 
diabierna pa asina scucha 
nan disgusto. Durante un 
excavacion cu a tuma luga 
diahuebs, e tubo di awa a 
wordo ranca como tambe 
liña di SETAR y Internet. 
Algun siman pasa nan a keda 
mas o menos dos siman sin 
comunicacion por completo 
di parti di SETAR y conexion 
di Belnet. Un biaha mas nan 
ta den e mesun situacion. 

A dicidi di papia cu e hefe di e 
seccion di Barcadera, kende ta 
full di acuerdo cu e accion di 
e coleganan, pasobra e tambe 
ta haya cu no ta na su luga 
con e duaneronan ta wordo 
trata, con e construccion 
ta andando. E hefe ta di 
pensamento cu mester bin na 
un solucion pasobra no por 
ta asina cu ta pone bida di e 
trahadonan na peliger ya cu 
tin excavatornan ta core rond 
manera loco. Hendenan ta 
subi tereno y wak rond pero 
nan no tin un badge, no tin 
control adecua na porta, 
contratista, ken cu ta, ta cana 
kibra. 

Sr. Maduro a mira diaranson 
con hende a cana drenta 
y no tabata tin control na 
porta, APA no tabata pidi nan 
badge. Esaki ta un situacion 
hopi peligroso, no solamente 
pa e ambtenaar su siguridad 
personal, pero e situacion 
aki ta afecta pais Aruba. No 


por para responsabel kico ta 
drenta Aruba. 

No tin control 

Mirando cu ta tumando 
luga desaroyonan di trabou 
riba Barcadera, e pregunta 
importante ta dicon no a 
trece e keho aki prome. 
President di e sindicato a 
indica, cu esaki ta pa falta di 
personal y esaki ta pone cu e 
cos aki ta bayendo malo. Sa 
cu e construccion a andando 
y mester termina na 2016. 

Diaranson ultimo ora cu 
a bay na Barcadera y mira 
con e situacion ta, el a bin 
compronde kico e coleganan 
ta kehando. No por ta 
asina cu control di duana ta 
sosode simultaneamente cu 
e construccion. E situacion 
aki ta uno insigur pasobra 
tin hende ta yega eynan, 
contratistanan ta cana yega na 
e barconan pidi cos, bay cu 
cos mientras cu tin control 
adecua. Na Barcadera falta 
di personal, di cual no tin 
personal suficiente. 

Tin un fluho di 200 hende 
ta trafica pa dia y pa tin 3 of 
4 ambtenaar di duana no ta 
suficiente. Si tin un control 
adecuado cu ta limita entrada 
di personanan kico nan ta bin 
haci riba waf, cu 6 pa 7 hende 
lo ta sigur pa cuminsa. Aruba 
Ports Authority (APA)su parti 
di trabou ta hiba control na 
porta. E tin cu controla hende 
cu ta subi riba waf, controla 
cu nan badge ta indica cu a 


subi tereno. “Tambe tin cu 
controla autonan priva cu ta 
subi waf. APA tin cu controla. 
E importacion ta control di 
duana. Nan tin cu controla 
e carga cu ta yega di afo, tin 
cu controla cu ta exportacion. 
Tin cu haci un control riba 
nan. E parti di APA no por 
duna mucho cos riba esey” 
Sr. Maduro a indica. 

E problema aki a wordo treci 
dilanti cerca e coleganan cu a 
bay den accion. SADA ta di 
opinion cu sea e construccion 
ta para of e trabou di duana ta 
para. No por ta asina cu riba 
e waf tin control di duana ta 
tuma luga y simultaneamente 
construccion ta andando. 
Tin un parti apart di e waf 
cu ta trahando riba dje 
ta, e pensamento ta laga e 
construccion sigui un banda, 
apart di e caminda cu nan 
ta traha y ora caba cu nan 
trabou, e ora e construccion 
por sigui. Pero no cu nan ta 
bay sam, sam. Esaki ta un 
situacion cu nan no lo bay 
acepta mas. 

Bay waf na playa 

Diahuebs a papia cu e director, 
kende a expresa cu tanten cu 
e waf keda cla, mientrastanto 
mester bay na waf na playa. 
Nan sa cu e construccionnan 
mester sigui y cu e trabounan 
tin cu keda cla pa asina por 
haya e waf nobo, pero no por 
sigui den e situacion cu nan 
ta. Ta hopi iresponsabel pa 
laga un ambtenaar traha den 
un situacion asina aki. □ 


SETAR cu 
2 canal 
musical di 
Pasco 

Pa temporada di fin 
di aña SETAR Cable 
Services ta informa 
clientenan di Digital 
Cable cu e aña aki un 
biaha mas lo tin 2 ca- 
nal musical completa- 
mente dedica na can- 
ticanan di Pasco. 

E canalnan aki ta di 
Stingray Digital Cable, 
cual ta canal 453 Jazz 
Masters cu ta cambia pa 
Felices Fiestas y canal 
451 cu ta Opera Plus ta 
cambia pa Holiday Hits. 
Disfruta di dushi musica 
di Pasco ya caba desde 
awe te cu 7 di januari 
2016. 

Stingray ta e canalnan 
riba e lineup di SETAR 
Cable Services, canal 
450 te cu 499 cu ta dedi- 
ca na tur tipo di genero 
di musica, di jazz pa pop, 
bolero, salsa y mucho 
mas. Pa drenta den e am- 
biente di Pasco, por djis 
cambia e canal pa un di 
e 2 nan menciona y asina 
disfruta di e dushi tem- 
porada di fiesta. 

Pa mas informacion por 
tuma contacto cu SE- 
TARna 525-1700.Q 


OPPA ta invita su miembronan pa e dos ultimo actividadnan di 2015 


OPPA ta informa y invita su 
miembronan pa participa na 
e dos ultimo actividadnan di 
aña 2015. Ya ta falta solamente 
un luna mas pa celebracion di 
Pasco di Nacemento y manera 
ya anuncia, OPPA tambe tin 
su celebracion di fiesta di 
Pasco, cu lo tuma luga riba 
diadomingo 20 di december 
na Renaissance Convention 
Center, cuminsando pa llor 
di mainta te 3or di atardi. 


Desde awo caba te cu dia 18 
di december por pasa cumpra 
carchi na balor di Awg.60,- 
- pa persona, miembro y 
su pareha of miembro cu 
un introducido. E otro 
actividad pa cera aña 2015, 
ta e recorido den bus pa wak 
luz y decoracion di Pasco. E 
actividad aki tabata un exito 
rotundo aña pasa y varios 
persona no por a participa 
pa motibo di falta di cupo. E 


biaha aki OPPA ta pone dos 
bus disponibel pa asina mas 
persona por haya oportunidad 
di gosa di e dushi ambiente di 
Pasco rond Aruba. Por pasa 
registra y cumpra carchi pa e 
paranda di Pasco den bus aki, 
na oficina di OPPA, desde 
diaranson 2 di december te 
cu diaranson 16 di december 
venidero. Carchi ta na balor 
di Awg.10,- pa persona, 
solamente miembro y pareha. 


Por fabor pasa busca bo 
carchi na tempo pasobra cupo 
ta limita. Pa e anochi aki lo 
topa na e luga di parkeer auto 
di Entertainment Center na 
Playa (net dilanti di Nagico 
den Avenida Milio Croes). 
Corda bin na tempo ya cu bus 
ta sali pa 7’or y mey di anochi 
y lo regresa pa lOor y mey. 
Tambe OPPA ta informa 
cu a haya un invitacion 
pa su miembronan for di 


Señor Frank Williams, pa 
presentacion di su buki; Bista 
Adapta ‘Biahamento ta crece 
e curason’. Esaki lo tuma luga 
diaranson di 2 di december 
venidero na Biblioteca 
Nacional Aruba, cuminsando 
pa 7’or y mey di anochi. Bo 
ta keda cordialmente invita. 
For di awo caba OPPA ta 
desea tur su miembronan un 
feliz Pasco y un prospero Aña 
Nobo.Q 


Clientenan cu tin cuenta atrasa so ta bay ricibi un carta 

WEB ta clarifica tocante carta recordatorio na meter di awa 


ORANJESTAD - WEB kier aclar- 
ia locual a comunica ariba dia- 
huebs 26 di november. WEB no ta 
bay corta awa di tanto cliente, ni 
tampoco ta bay manda carta pa e 
cantidad di cliente cu a menciona 
den e comunicado. 

WEB si a nota cu den e ultimo lu- 
nanan e cantidad di cuenta habri of 


atrasa a aumenta cu 30% y kier avisa 
clientenan cu den e periodo venidero 
lo ricibi un carta pa recorda pa paga 
cuenta. Unicamente clientenan cu tin 
debe habri na WEB pa varios luna ta 
ricibi un carta di advertencia. Ta hus- 
tamente pa no cera awa sin mas cli- 
entenan cu cuenta atrasa ta haya un 
ultimo recordatorio via un carta mara 
na nan meter. WEB kier enfatisa cu 


ningun momento tawata e intencion 
pa causa incertidumbre of mal enten- 
dimento. 

Ta pone enfasis riba e hecho cu clien- 
tenan cu varios luna di pago atrasa ta e 
prome nan cu lo ricibi carta di adver- 
tencia na nan meter di awa. 
Clientenan cu no reacciona riba e 
carta di advertencia dentro di 2 dia 


di trabou ta core e riesgo cu ta corta 
suministro di awa entrante diaran- 
son 2 di december proximo. P’esey 
ta urgi tur cliente concerni pa evita e 
inconveniencia y pa cancela nan debe 
na WEB Aruba. Pa posibel pregunta 
por yama na WEB su Call Center na 
telefon 525-4200. Por ultimo WEB ta 
pidi disculpa pa e confusion cu por a 
surgi for di e comunicado anterior.Q 

Consumo di Lionfish ta aumentando pero ainda tin obstaculo 



ORANJESTA - Despues 
cu e torneo di Lionfish a 
produci 230 kilo di e pisca 
aki, mañan ta wordo or- 
ganisa un actividad gas- 
tronomico pa e hendenan 
por disfruta y descubri e 
propiedad alimenticio di e 
pisca aki. 

Biologo Marino sr. Byron 
Boekhoudt a declara na Bon 
Dia Aruba cu e luna aki cu ta 


cla pa caba, ta uno dedica pa 
conscientisacion di Lionfish. 
Nan kier clausura di gran 
forma cu un actividad gastro- 
nomico. “Publico por partic- 
ipa y yuda cu e contribucion 
di fondonan. Pero alabes pur- 
ba e Lionfish cu ta un delicia 
cu sigur nan lo sigui purba y 
di e forma aki nan ta yuda nos 
combati e Lionfish invasivo”, 
el a bisa. 

E1 a bisa na e medio aki cu 


nan tin varios aña cu ta pro- 
moviendo e consumo di e 
pisca depredador aki y de- 
finitivamente nan ta mira un 
aumento den e demanda di e 
sorto di pisca aki. “Mas hende 
purba, mas hende gusta e pis- 
ca aki”, el a bisa. 

Presion di pesca 
Sr. Boekhoudt a laga sa cu un 
parti bon ta cu riba e areanan 
unda e buceadonan ta bay 
nan tras pa controla nan, e Li- 

onfish ta birando mas scars. E 
presion di pesca tin su efecto 
positivo locual ta un refleho 
cu mas y mas e hendenan ta 
consumiendo Lionfish. Nan 
mester bay mas hundo cada 
biaha pa nan por haya Lion- 
fish mas grandi. “Esaki ta un 
señal cu nos esfuerso ta pa- 
gando”, el a declara na bon 
Dia Aruba. 

P’esey den añanan venidero 
nan ta bay enfoca mas den e 


sumi e pisca aki: Un di nan ta 
esun di corta e spina nan afo y 
e ta bira manera cualkier otro 
pisca. Otro manera di anda 
cun’e ta cu ora bo ta cushine 
na temperatura halto, e pro- 
teina toxico ey ta kibra, y bo 
por come cu spina y cu tur 
cos. Nan a yega haci dem- 
ostracion di esaki den varios 
caminda caba, sin problema. 
E tin cu admiti cu tin un ob- 
staculo na inicio pa e hende 



areanan unda e buceado no ta 
bay constantemente y tambe 
mester keda explora otro ar- 
eanan pa sigui elimina Li- 
onfish. E1 a bisa cu esaki de- 
manda fondo y uzo di instru- 
mentonan manera e botonan 
cu nan a haya fei di funda- 
cion Aruba Marine Park cu 
cooperacion di TPEF (Tour- 
ism Product Enhancement 
Fund). E ta elogia pero tambe 
destaca riba importancia di 
cooperacion di tur instancia 
pa combati Lionfish cu ta un 
menasa pa nos bida marino. 

Conscientisacion y 
consumo 

Igualmente el a declara cu e 
parti di conscientisacion di 
nos hobennan ta valioso. A 
lo largo e hobennan ta bi- 
rando mas consciente y se- 
guramente nan mes lo bin cu 
solucionnan nobo y efectivo 
contra Lionfish. 

E1 a agrega cu Lionfish tin un 
tipo di carni miho cu pargo 
of pisca cora cu nos ta cus- 
tumbra cun’e. Te hasta miho 
cu djampou mes, y e ta mas 
saludabel cu mas contenido 
di Omega 3, segun e Biologo 
Marino. Ademas e pisca aki 
tin menos contenido di metal 
pisa cu ta malo pa salud. 

E1 a splica cu unicamente den 
spina nan tin e toxico. Pero e 
spina mester penetra bo cu- 
ero mescos cu un hangua pa 
causa e problema. P’esey tin 
dos manera pa traha y con- 


cuminsa come Lionfish. Ya 
cu nan ta wak e pisca y nan 
ta ripara cu ta straño. Tambe 
nan ta tende cu e pisca aki tin 
spina venenoso, etc... Riba e 
parti aki e ta haya cu mester 
educa nos hendenan y un 
evento gastronomico rond di 
Lionfish ta uno ideal pa kibra 
cualkier duda of reserva riba 
su consumo. “E ta un carni 
hopi bon!”, el a indica. 

Actividad gastronomico 
E evento di recaudacion di 
fondo aki ta tuma luga ma- 
ñan atardi na sede di Centro 
di Pesca Hadicurari, y e ta 
organisa dor di Jolly Pirates y 
Aruba Wine and Dine. Lotin 
cinco chief profesional cu lo 
ta ofreciendo nan recetanan 
y tambe lo tin un muestra 
di e diferente platonan traha 
a base di Lionfish caminda e 
publico lo tin chens pa purba 
nan. Tur hende cu ta come y 
cu a wordo conscientisa riba 
su calidad y propiedad di ali- 
mento ta encanta cun’e. 

E ta 50 florin pa carchi ca- 
minda e fondo recauda ta 
wordo canalisa na nan club 
huis. Cada plato lo bin com- 
paña di biña. 

Na fmal sr. Boekhoudt a laga 
sa cu e lucha contra Lionfish 
ta bayendo den bo rumbo. 
Pero mester curasha tur 
hende pa purba e pisca. “E ta 
mustra un tiki mahos y bo ta 
haya un tiki di miedo di dje, 
pero purbe e ta hopi dushi y 
hopi saludabel”, el a bisa.Q 


















































LOCflLI" 


DIASABRA 28 NOVEMBER 2015 


Pader Daniel Szpila diparokia di Dakota 


Porta di nos alma y curason mester keda habri durante 

Advent y Pasco di Nacemento 


ORANJESTAD - Mañan 
e creyentenan Catolico cu 
ta mayoria den nos comu- 
nidad, lo celebra e prome 
diadomingo di Advent. 

Den combersacion cu Bon 
Dia Aruba, pader Daniel Sz- 
pila a duna un splicacion riba 
nificacion y importancia di e 
temporada di Advent. 

Nificacion di Advent y 
preparacion 

E1 a bisa cu e palabra advent 
ta nifica “bini bek” of “bini 
atrobe”, ya cu temporada 
di Advent ta preparacion pa 
regreso di Señor. Esaki ta e 
prome nificacion di Advent, 
segun e religioso. E ta referi 
na binida di Hesus den poder 
y gloria. “E binidanan na fin 
di mundo pa husga bibo y 
mortonan manera nos ta pro- 
fesa esakinan den nos Cre- 
do”, el a bisa. 

Iglesia ta prepara su mes pa 
sali na encuentro di Señor cu 
a sigura nos cu E lo bolbe, y 
cu E lo bolbe pronto, maske e 



dia y ora ta scondi pa nos. 
Pader Szpila a sigui splica cu 
e prome dos siman di Advent 
ta dedica strictamente na e 
contemplacion of medita- 
cion di e misterio di nos Fe, 
esta regreso di Señor na fin di 
tempo y su segunda binida. 

E ta wordo dedica mas tanto 
riba palabra di Dios como 
henter e Liturgia te hasta e 
color di misa cu ta biña mes- 
cos cu den temporada di Cu- 


Consulado di Colombia ta 
organisa dia special pa 
diligencia paspoort nobo 

PASAPORTt DE UCTURA MiCÁNJCA 

Tiene vslÑdei por 10 años 

ORANJESTAD - Consul di Colombia na Aruba, sra. 
Mirza Gnecco ta invita e comunidad Colombiano pa 
bin diligencia nan paspoort nobo. 

E diplomatico ta invita tur esunnan cu mester renoba nan pa- 
spoort pa un dia special, ya cu te dia 24 di november ultimo 
e paspoort convencional no ta mas vigente. E paspoortnan 
cu ainda ta keda vigente ta esun di “lectura mecanica” y esun 
“electronico”. 

Ta asina cu Consulado di Colombia na Aruba lo tin un dia 
special riba diadomingo 6 di december for di 9’or di mainta 
te cu 5’or atardi, pa nan ciudadanonan lo por tramita exclu- 
sivamente nan paspoort. Tambe lo tin entrega di paspoort y 
cedula di Colombia pa esunnan cu a yega di pidi nan caba y 
cu te ainda no a bay reclama nan. 

Nan tin mas cu 500 cedula cu ainda no a wordo reclama pa 
nan propio doñonan. Riba e website di e consulado nan por 
check si nan cedula a bin cla of no: http://oranjestad.consula- 
do.gov.coQ 


aresma. “E ta duna un ambi- 
ente di seriedad. E lecturanan 
ta papia di fin di mundo, hu- 
icio di Dios y señalnan cu lo 
compaña e ultimo temponan 
pa nos reconoce cu tempo ta 
cerca...”, el a bisa. 

E di dos otro dos siman mas 
tanto e ultimo siman di Ad- 
vent, nos ta drentando den 
un preparacion directo pa 
conmemora e prome binida 
di Hesus. “E prome binida 
di Señor cu tabata su encar- 
nacion y su nacemento”, el a 
bisa. 

Mas tanto su nacemento 
principalmente, pues nos ta 
celebra Pasco di Nacemento 
y pa esaki nos tin cu prepara 
nos mes. “No pa celebre den 
sentido di folklore, di cultura, 


sino pa conmemora cu digni- 
dad y devocion”, el a bisa. 

Pasco di Nacemento 
E1 a agrega cu nos mester laga 
e conmemoracion di Pasco 
Nacemento di nos Señor pa 
e tin un efecto real den nos 
bida spiritual, personal y fa- 
miliar. E ta un forma di bolbe 
actualisa e nacemento di Se- 
ñor. Bolbe habri porta di nos 
cas pa e por drenta y e por 
nace y bira presente, segun 
pader Szpila di parokia di Da- 
kota. 

E di tres nificacion di Advent 
ta uno intimo y personal. E 
imagen di Señor ta manera 
para bati na porta, ya cu el a 
bisa cu esun cu ta habri e ta 
drenta aden. 

E ta haya cu tur e signonan 


exterior manera e decora- 
cion di caya, luznan di Pasco, 
musica di Pasco, e parti di 
cultura Cristian y te hasta e 
folklore cu ta compaña e Pas- 
co di nacemento, ta un sorto 
di batimento di Señor. Pues 
nos mester keda contento - 
segun pader Szpila- cu tin 
tur e signonan aki y gosa di 
nan y laga nan resona manera 
un batimento den curason di 
cada un di nos. 

“Pa durante Advent of duran- 
te Pasco di Nacemento porta 
di nos alma y di nos curason 
ta keda habri”, el a bisa. Pues 
habri porta kiermen acepta 
Señor su palabra y ahusta nos 
bida na su mandamento y 
permiti cu Dios encarna den 
nos bida personal,el a bisa. Q 

Autoridad a controla boto local sospechoso 



BARCADERA - Diabier- 
na den ora nan di merdia 
polis ta wordo manda na 
e pier pabou di ATCO na 
Barcadera, pa controla un 
boto cu lo ta drentando. 

Na e sitio patruya realmente 
a topa cu e boto Hurricane. 
Informacion nan cu a drenta 
ta bisa cu e boto lo a haci al- 
gun movecion sospechoso 
prome cu el a bin tera. Pa- 
truya di Santa Cruz a contro- 
la e boto na prome instante y 
no a haya nada particular. 

Sinembargo autoridad a in- 
sisti pa haci un control mas 
profundo. 

Polis maritimo tambe a bay 
na e area caminda e boto aH 
supuestamente a haci algo 
straño, pero tampoco lo a 
haya algo. 

Despues ora e boto a haya 
ordo pa subi ariba tera polis- 
nan a bolbe controla esaki y 
e biaha aki cu cacho di K9, 
pero no a logra haya nada ile- 
gal. □ 




Gang arma 
a bay busca 
problema 
na 

Macuarima 


ORANJESTAD - Na Mac- 
uarima algun persona 
arma a presenta na un cas 
y tabata busca problema, 
ya cu nan tabata busca 
un hende pa regla cuenta 
cun’e. 

Pero ta parce cu e gang no a 
haya e persona cu nan tabata 
busca y nan a bandona e si- 
tio y bay busca e persona na 
un otro cas. 

Polisnan a bay na e cas cu 
cautela pa por a haya infor- 
macion tocante di e gang 
arma cu a presenta na e cas 
. Polis ta investigando e caso 
aki mas aleu. Q 


Servicio Informativo di Gobierno: 

Dia publico na Corte di Aruba 


ORANJESTAD- Diasabra 
28 di November 2015 lo 
bay tin un dia pa publico 
na Corte di Aruba en con- 
exion cu e celebracion di 5 
aña di existencia di inde- 
pendencia di Corte Co- 


mun di Husticia. 

E dia publico lo cuminsa pa 
9’or di mainta na unda lo tin 
cada ora un presentacion di 
e obra: “Juan Mata Kwater”, 
informacion riba hurisdic- 


cion y un panel cu informa- 
cion riba ley y e ramo penal. 
Lo bay tin tambe presenta- 
cion pa mucha/teeners, Pho- 
to Booth y hopi mas 
E ultimo presentacion lo 
cuminsa pa 12’or merdia. Q 

A trata na kima decoracionnan di Pasco 
na rotonde di Paradera 


PARADERA - Diabierna 
mainta polis di Noord a 
bay rotonde na Paradera. 
Esunnan cu ta trata di co- 
labora pa haci un ambien- 
te bunita y di paz a pidi pa 
presencia di polis. 

Mainta ora e boluntarionan 
a yega nan a ripara cu anti- 
socialnan lo a trata di cende 
e decoracionnan na candela. 
Algo lo a bay robes cu e can- 
dela no cende. Polis a tuma 
tur informacion. □ 




Turista riba trike ta dal contra palo di luz 


PIEDRA PLAT - Diabi- 
erna mainta den careda 
di ll’or polis di trafico a 
wordo manda pa zuid di 
Weng Kee na Piedra Plat, 
aki un pareha turista 
ariba un trike a dal contra 
un palo di luz. 

Esaki a pasa momento cu e 
manehando no a baha su ve- 
locidad na momento cu el 
a bay pa subi e caminda. E 
trike e haya algun sla chikito 
y e turista mes no tabata de- 
sea asistencia medico. □ 



Adicto ambulante ta kibra 
showcase di Circle K 

ORANJESTAD - E trahado di siguridad di Circle K, 
a bisa polisnan cu e recidivista adicto ambulante P, a 
kibra e glas di e luga cu un obheto skerpi. Na yegada 
di polis P, no tabata mas na e sitio. E doño lo bay duna 
keho di destruccion. 

Homber bou di influencia 
por poco a drenta lama 

PALM BEACH - Central a manda polis na un low- 
rise hotel na unda nan a haya un pickup bandona. Na e 
sitio polis a topa cu e pickup preto. Un parti di e auto 
tabata den awa. Polis a constata cu e chauffeur tabata 
bou di influencia di alcohol. E chauffeur a baha for di 
e auto y a pusha e auto patras. Na un manera tactica, e 
chauffeur a wordo deteni y poni den boei. E1 a haya 
un rasca na su cara. E1 a keda deteni y hiba warda di Po- 
lis. Despues cu a presenta dilanti Fiscal, el a keda cera 
pa buracheria. E pickup a keda para riba e parkeerplaats 
di e hotel. 

Recidivista deteni pa 
ladronicia 

SANTA CRUZ - Central a manda Polis na e estab- 
lecimento Garibaldi, na unda un homber desconoci a 
destrui un bentana di e bar. Na e sitio polis a constata 
cu e porta dilanti tabata forsa. Un testigo ta bisa polis- 
nan cu e tabata den su cas y a tende hende grita riba 
caya. E1 a Sali pafo pa mira y a constata cu un homber 
desconoci a sali for di e bar. Segun e testigo, e homber 
ta bisti cu T-shirt blanco y jeans cu pechi. E homber 
tabatin un rugtas y a cana bay direccion panort, despues 
cu el a sali for di Garibaldi. Relaciona cu e homber su 
declaracion, 

Polis a haci un investigacion den bisindario. Na haltura 
di Peking Bar Polis a topa e recidivista M.J. Geerman. 
E tabata cuadra cu descripcion cu e testigo a duna. E1 a 
wordo deteni como sospechoso di kiebro y ladronicia. 
A hiba M.J warda di Polis, na unda a presente dilanti 
Fiscal. Den un interogacion cortico, el a admiti cu el a 
horta den e bar Garibaldi. E1 a bisa cu el a coy boternan 
di alcohol di diferente marca. E1 a haci esey como cu 
pa tres dia e no tabatin nada di come y kier a bende e 
alcoholnan pa haya placa pa e come. E1 a keda cera pa 
investigacion. 

Dama ta mira hende cu 
cabes di leon 

PIEDRA PLAT - Central a manda Polis na Jon Tai 
Home & Hardware Center na unda supuestamente a 
mira un persona sconde algo den e paletnan. Na e sitio 
a controla tanto patras di e luga y na e otro banda di ca- 
minda, pero no a mira ningun hende. Un rato despues, 
Central a bolbe manda Polis na e sitio pa e mesun aviso. 
Polis a bolbe bay eynan y durante buskeda, Polis a mira 
un persona banda di e bisiña cu luz di celular. Polis a 
bay cerca dje y pa sorpresa a resulta cu ta un muhe cu 
ta bou di influencia di alcohol of otro substancia. E1 a 
bisa cu el a mira mas persona y e hendenan tin cabes di 
leon y tabata completamente bisti na preto. Segun su 
declaracion ora cu polis a yega e hendenan a drenta den 
auto y a bay for di e sitio. Un rato despues e cuña di e 
dama a bin y a bisa cu for di 2or di madruga e ta halu- 
cina. E no tabata agresivo y a hiba su persona paden pa 
e bay drumi. 

BISTA POUTICO 


Chris Romero(MEP) 

Contra tur esfuerso pa desmantela, reapertura di refineria ta 

birando un realidad 



ORANJESTAD - Cu ma- 
sha alegria nos a ricibi e 
grato noticia cu e com- 
pania CITGO a confirma 
di lo sigui cu e proceso 
pa reapertura di nos re- 
fineria. 

Ainda e ta fresco den nos 
memoria con mi colega di 
fraccion, Sr. Glenbert Croes, 
a haci tur esfuerso posibel 
pa asina e ehecutivonan di 
CITGO cuminsa negocia e 
reapertura di nos refmeria cu 
Gobierno di Aruba. 

Ta na varios ocasion, y riba 
propio forsa, Glenbert Croes 
a logra reuni cu ehecutivonan 
di PDVSA pa asina purba 
convence nan cu e refmeria 
di Aruba ta apto pa nan in- 
verti den dje. 

Manera cu ta conoci, e com- 
pania CITGO ta propiedad 
di PDVSA, y como tal Sr. 


Glenbert Croes a dicidi di 
bay papia directamente cu e 
doñonan di CITGO pa asina 
sigura cu Gobierno di Aruba 
por a haya e oportunidad di 
negocia e reapertura. 

E ta bergonsoso di mira cu 
despues cu Gobierno a con- 
firma cu lo desmantela e re- 
fmeria e luna aki, awor Min- 
ister de Meza kier bula cu hala 
di manteca tumando merito 
di otro riba su nomber. 

Nos no mag lubida cu ta Sr. 
Mike de Meza a sali publica- 
mente bisando cu lo desman- 
tela refmeria. 

Nos no mag lubida cu ta e 
mesun Sr. Mike de Meza 
a bisa publicamente cu no 
tabatin interesado pa habri 
Aruba su refmeria. 

Nos no mag lubida con e 
miembronan di partido AVP 
a chercha Sr. Glenbert Croes 
ora cu e tabata den combersa- 


cion cu e ehecutivonan di 
PDVSA. 

Pero como un bon cir- 
co politico cu e partido 
berde ta, y manera ta nan 
custumber,awor e politi- 
conan di partido AVP kier 
gaña pueblo un biaha mas 
bisando cu ta nan ta log- 
rando e reapertura di nos 
refmeria, caminda poco 
luna atras nan mes tabata 
practicamente celebrando 
e desmantelacion cu lo 
mester a tuma luga. 

Pero awe, nos pueblo 
di San Nicolas y Aruba 
completo ta bolbe mira 
un speransa. E anhelo di 
mas grandi den e ultimo 
temponan aki ta cada bes mas 
cerca di ta un realidad. 

Tur nos yiunan di tera cu ta 
trahando na otro paisnan, tin 
e speransa bibo di por bolbe 
Aruba y reuni cu nan famia. 


Aunke ainda no tin un sigu- 
ridad absoluto cu CITGO lo 
habri e refineria bek, nos ta 
positivo cu pronto e noticia 
defmitivo lo drenta. 

Lo ta interesante pa mira si un 


Minister cu a perde 700 voto 
den e ultimo eleccion lo para 
na banda di San Nicolas, of e 
lo tin menos relevancia cu un 
Minister cu ta cla y dispuesto 
pa lanta AVP 2 y cu ta contra 
e reapertura di e refmeria. □ 


Rene Herde(AVP) 

Mep ta cera refineria y vota contra apertura di e refineria 



den nos comunidad. 
Nan kier elogio pa e 
“linear park” cu nan 
no a traha. Nan kier 
elogio pa e prijs di 
awa y coriente cu a 
baha dos aña pasa 
bou gobierno di 
AVP. 


ORANJESTAD - Partido 
MEP no sa con mas haci 
pa purba pega nan mes 
na cos bon cu ta sosode 


Nan kier honor pa 
otro proyectonan cu 
nan no a ehecuta. 
Awor cu e compania 
Citgo ta mustra in- 
teres serio pa habri e 
refineria atrobe, MEP 
kier crea e impresion cu ta 
danki na nan esfuerso cu e 
refmeria lo por habri atrobe. 
Esaki ta otro hipocresia si bo 


wak con e partido MEP aña 
tras di aña a trata e refmeria 
na Aruba. 

Contra 

E forma cu partido MEP sis- 
tematicamente a bay contra 
di e refmeria ya ta un echo 
historico. Na 2009 a pone e 
refmeria cera pasobra a insi- 
sti pa e compania paga BBO. 
Contra di tur conseho huri- 
dico y economico gobierno di 
MEP a insisti te bay corte pa 
obliga un di e poco compani- 
anan cu ta exporta producto 
of servicio di Aruba pa paga 
belasting extra. E siman cu a 
pasa ainda aki na Aruba ex- 
pertonan di IMF a bisa cu bo 
no ta pone belasting adicional 


riba exportacion. E refmeria a 
cera pa MEP na 2009. Mas cu 
1500 hende a perde trabou y 
entrada. Economia a haya un 
sla duro. Gobierno a perde 
mas cu 200 miyon florin na 
entrada pa aña. No ta por nada 
ta bisa cu MEP a empeora e 
crisis fmanciero mundial pa 
Aruba. IMF a yama e “dubble 
dip” pa Aruba. 

Na 2011 MEP a bay contra 
di e reapertura di e refmeria, 
pasobra segun nan e com- 
pania tabata sinberguensa. 
Mes un actitud nos a wak di 
MEP algun siman pasa ora 
nan a expresa nan mes contra 
di empresarionan na Aruba. 
Awor, na 2015, despues di 
añanan di trabou insistente di 


gobierno y en special minis- 
ter Mike de Meza, e refmeria 
por bay habri atrobe. Ainda 
no ta sigur, pero ya e partido 
MEP, den su forma oportu- 
nista di semper, kier elogio 
pa e posibel reapertura. Nan 
kier hasta crea e impresion 
cu ta danki na MEP cu e re- 
fmeria ta bay habri atrobe. 
Esaki no ta djis un hilaridad. 
E ta mustra e actitud incon- 
sistente di MEP E ta mustra 
e oportunismo supremo di 
MEP y e hipocresia politico 
grandi den MER Semper nan 
ta contra di e refmeria, pero 
awe kier pa hende kere cu ta 
nan a percura pa e habri esaki. 
En berdad pueblo no tin nada 
na MEP □ 


Glenbert Croes (MEP) 

Politica cu insinuacionnan baho lo no stop nos di sigui cu esfuerso 

pa habri refineria 


ORANJESTAD - Siman pasa mi 
a biaha bay Merca pa atende un 
convencion di aviacion como ciu- 
dadano. Durante mi estadia ay- 
anan mi a wordo notifica cu par- 
lamentario Melvin Tromp a ataca 
mi y liga mi cu narcotica etc. 

Mi a pensa riba esaki y a imagina 
mi es cu si tawata berdad cu mi ta e 
monster cu nan ta pinta mi con por 
ta posibel cu mi tawata cu tur paz y 


trankilidad haciendo mi biahe pa 
Merca. Mi a keda asombra pa mira 
con parlamentario Tromp ta wordo 
uza como mucha manda di Mike 
Eman y Henny Eman. Remarcabel 
ta cu e mesun campaña aki y mesun 
informacion a wordo uza na 2013. 

Awor dos aña despues Mike Eman 
y Henny Eman a convence parla- 
mentario Tromp pa ataca mi como 
nan mucha manda. Ora cu nos pone 


esaki den balansa cu tur mi esfuer- 
sonan pa habri e refmeria ta laga mi 
pensa kico ta nan intencion ta berdad- 
eramente? E realidad ta cu e insinu- 
acionnan aki si nan yega Venezuela 
e lo perhudica tur e esfuersonan cu 
nos ta haciendo pa logra habri e re- 
fmeria aki na Aruba. Ta di lamenta cu 
niun hende di Melvin Tromp y Mike 
Eman nunca a lanta un dede pa yuda 
e pueblo y awor kier purba perhu- 
dica ami personalmente y pero in- 


creiblemente kier destrui nos Pueblo 
su deseo pa mira nos refmeria habri 

Boso nan mester uza criterio propio y 
stop di laga boso mes wordo uza di tal 
forma. Nos ta bay keda firme pa de- 
fende nos pueblo di boso mal gober- 
nacion y lo continua cu e trabounan 
pa habri e refmeria. Nos sa cu esey ta 
haci boso dolor pero nada lo stop nos 
di sigui traha pa nos pueblo. □ 

Evelyn Wever-Croes(MEP) 

Ningun ciudadano kier hinca placa sin sa unda e placa ta bay! 



ORANJESTAD - Lider di 
MEP Evelyn Wever-Croes 
a papia cu varios comer- 
ciante den Caya Betico 
Croes tocante e problema 
cu e meternan di parkeer 
a causa den centro di ciu- 
dad. 

“Mi kier a scucha di e com- 
erciantenan con a bay den 
ultimo e simannan, y si algo 
a cambia. Sinembargo nan a 
informa mi cu nada a cambia. 
Es mas, algun comerciante a 
informa mi cu nan a cuminsa 
haci propaganda cu nan mes 
ta paga e meternan di parkeer 
pa e cliente, pero ni asina e 
cliente no kier bin Playa. 

Y ora mi a puntra nan dicon 
asina mes clientenan no ta 
bin Playa, e comerciantenan 
a informa mi cu ta pasobra 
e cliente no kier hinca placa 
den e meternan di parkeer 


cu ta bay den man di esunnan 
rond di e minister. E descon- 
fiansa ey ta locual a caba di 
kibra e poco posibilidad pa e 
meternan di parkeer por fun- 
ciona. 

E idea di meternan di parkeer 
tin hopi resistencia, princi- 
palmente pasobra minister 
Otmar Oduber a core intro- 


duci esaki, sin un bon plani- 
ficacion. 

Un proyecto asina mester a 
bin despues cu gobierno crea 
bon oportunidad di parkeer, e 
asina yama parkeergaragenan. 
Tabata tin 3 den plannan pa 
centro di Playa, entre otro 
dilanti Kok Optica y tras di 
Botica Oduber. Sinembargo 


e parti esencial di e plan ey 
nunca a bin. 

Tambe e forma cu a scoge pa 
structura e entidad nobo aki, 
a causa hopi duda y resisten- 
cia. Conseho Consultativo a 
conseha e minister pa no bin 
cu Aruparking, pero e minis- 
ter no kier a scucha. Pa colmo 
e minister a punta su team di 
campaña electoral den edi- 
rectiva di Aruparking, y tur 
esaki a lanta hopi mas duda 
ainda. 

Cualkier cu ta e caso, ne- 
goshinan den Caya Betico 
Croes a wordo perhudica 
severamente cu e accion aki, 
y no ta mira riba un solucion 
pronto. Comerciantenan a 
conta cu fm di aña ta e miho 
temporada di benta den caya, 
pero awor tin preocupacion 
serio si nan ta logra lanta 
cabes di e problemanan se- 
rio cu e meternan di parkeer 


ta causando nan. Esunnan cu 
ta traha den e tiendanan den 
caya tin temor grandi si nan 
por keda cu nan trabou. Esaki 
no ta husto. 

Locual mas mi ta lamenta 
ta cu na luga cu e minister 
scucha esunnan mas afecta, 
y traha cu nan pa yega na un 
solucion, e minister ta actua 
na forma masha arogante y 
fresco cu esunnan mas afec- 
ta. Nos lo trata, traves di e 
canalnan via Parlamento, pa 
sondea con por trece alivio 
den e problema aki, pasobra 
awor si ta obvio cu minister 
Otmar Oduber, esun cu a 
causa tur e problema aki, no 
por soluciona e problema. 
Nos centro di ciudad merece 
miho, esunnan cu ta traha 
den e tiendanan ey merece 
miho. “Aruba merece miho”, 
lider di MEP Evelyn Wever- 
Croes a duna di conoce. □ 


Marlon Sneek(AVP) 

Evelyne ricibi di akinan un cordial invitacion pa Joe Laveist Sport Park 


ORANJESTAD - E fin di siman nos dilanti 
Gabinete Mike Eman II hunto cu e pueblo 
di San Nicolas lo inaugura oficialmente e 
renobacion y expansion di Joe Laveist Sport 
Park un inversion di 3.5 miyon florin. 

Pueblo e invitacion ta pa bin e fin di siman aki 
pariba na Joe Laveist sport park, pa asina hunto 
nos celebra cu San Nicolas tin un sport park ariba 
un nivel internacional y mas cu tur pa duna hon- 
or y respet na e mas di 300 persona nan lo keda 
reconoci pa nan aportacion na deporte general na 


e pueblo di Aruba. Un biaha mas un pabien na 
Gabinete Mike Eman pa nan aportacion den e 
districto di San Nicolas, mester bisa cu banda di e 
renobacion di Joe Laveist Sport Park mester bisa 
cu tambe a tuma renobacion y expansion di Sint 
Augustinus College di no menos cu 3.2 miyon 
florin, Graf Von Zinzendorf, Sint Maarten straat 
y e “over rij retonde” na entrada di caya princi- 
pal di San Nicolas, un inversion ariba di 1.2 mi- 
yon florin, 2.8 miyon florin di Abraham de Veer 
school, mas di 800 mil florin na Santa Teresita 
school, un otro 300 mil florin na Filomena Col- 


lege, infrastructura na de Vuist, infrastructura na 
Otaheiti straat, Juana morto complex, parke pa 
publico na Lago hights, proyecto di embeyece- 
mento na Baby beach, rotonde y renobacion 
completo di Pastoor Hendrik Straat y asina nos 
por sigui menciona e proyectonan cu a wordo re- 
alisa na y pa San Nicolas. 

San Nicolas mester keda pendiente paso “Ainda 
Falta” gabinete Mike Eman I y II a demostra 
di tin San Nicolas y pueblo di Aruba henter na 
curason.Q 


Jeffrey Kelly(AVP) 

Trabou di maestronan mester wordo reconoci na 
bienestar di e futuro generacion 


ORANJESTAD - E tra- 
bou di maestro ta uno cu 
sin duda ta bin acompaña 
pa su retonan. Esaki ta 
un hecho si nos observa e 
cambionan den nos socie- 
dad durante e ultimo 10 
pa 15 añanan. 

Nos sociedad ta uno multi- 
cultural y banda di esaki ta 
wordo influencia di dife- 
rente medionan cu ta na dis- 
posicion di tur hende, incluy- 
endo nos hobennan. Traha cu 
mucha ta exigi hopi pasenshi 
y esaki mester wordo traduci 
den haci bo trabou cu amor y 
dedicacion pa asina e mucha 
por sinti su mes liber y sigur. 

Fondonan destina pa 
enseñansa 

Parlamento di Aruba a aproba 


e ley aki caminda cu a pone 
fondonan disponibel pa dife- 
rente trabounan di manten- 
cion cu ta encera verfmento 
di edificionan, asfalta tereno 
di scolnan, limpiesa etc.. E 
trabounan aki ya caba ta den 
ehecucion. Parlamentario 
Kelly kier enfoca riba e par- 
ti di duna mas herment na 
maestronan. 

Parti di e onderwijsfonds 
cu Parlamento a aproba ta 
encera programanan pa duna 
docentenan mas instrumento 
y conocemento pa por atende 
cu e retonan den nan trabou 
na un manera mas efectivo. 
Nos por a mira e programa di 
“Conscious Discipline” cu a 
tuma luga luna pasa. Mayoria 
di scolnan preparatorio y pri- 
mario ya caba ta aplicando e 


programa aki cu ta un “shift” 
den pensamento y forma di 
actua, caminda e adulto ta 
bira un modelo pa e hoben- 
nan. 

A introduci e kerndoelen y 
“kerndoelenwerkdocument” 
cu ta inclui tur informacion 
cu e scolnan mester tin, pa 
asina realisa e nivel minimo di 
conocemento y habilidad di 
diferente topico di matemat- 
ica pa un bon transicion di e 
alumno for di scol basico pa 
scol secundario. Meta di esaki 
ta pa garantisa cu na fin di e 
carera di scol basico tur ho- 
ben ta riba e mesun nivel. 

A organisa e “School Lead- 
ership Certification Pro- 
gramme” pa lidernan den e 
ramo di enseñansa caminda 
cu a trata modulonan di un 


programa special. Durante e 
programa aki a discuti kico ta 
profiel di scolnan efectivo y e 
relacion y apoyo entre profe- 
sionalnan pa siña hunto. 

Reconocemento di nos 
maestronan 

Durante evento di “Appel di 
Oro’Varios maestro a wordo 
reconoce pa nan aportacion 
na enseñansa. Maske cu ta 
haci e trabou aki cu cariño y 
amor pa e muchanan ta bon 
pa para keto un rato y de- 
mostra kico e trabou di un 
maestro ta y duna esaki su 
balor. Educacion ta keda pilar 
di nos nacion y mester duna 
honor na esunnan cu ta carga 
e pilar aki. Dunando honor 
na personanan cu ta resalta 
den enseñansa, ta habri porta 
pa mas reconocimento y mas 



conscientisacion pa loke ta e 
trabou di maestro, cabesante 
y tur esunnan cu ta aporta na 
enseñansa en general. Parla- 
mentario Kelly ta spera cu es- 
aki lo ta un incentiva pa mae- 
stronan por sigui haci un bon 
trabou pa nos hobennan.Q 

Rene Herde(AVP) 


ORANJESTAD - “E ulti- 
mo acto di agresion y des- 
truccion cu a sosode siman 
pasa dilanti di e edificio di 
representacion di Hulan- 
da na Aruba, no a sosode 
pa motibo di un persona 
cu ta actua riba su mes. 

E ta parti di un structura or- 
ganisa di intimidacion, agre- 
sion, violencia y destruccion 
cu tin algun aña ta opera cu 
sosten politico di MEE E no 
lo stop tanten cu MEP mes 
no kita su sosten y distancia 
su mes completamente di tur 
forma di intimidacion, agre- 
sion, menasa y destruccion 
pa tur hende, den tur forma. 
Tanten cu e persona y grupo- 
nan aki tin e sosten di MEP 
of di cualkier otro organisa- 
cion, nan lo sigui daña pa nos 
pais y pa nos tur.” 

Den e forma cla y raspa aki, 
e lider di AVP, Rene Herde 
a bolbe expresa su mes pu- 
blicamente contra di tur for- 


Kita sosten politico na agresornan 



ma di intimidacion, menasa, 
agresion, violencia y destruc- 
cion aki na Aruba. Mescos 
el a haci cu e expresionnan 
instigado cu miembronan 
di MEP constantemente ta 
expresa den Parlamento di 
Aruba. Den e reunion di si- 
man pasa pa aproba un ley 
pa stimula empresanan pa 
paga belasting riba ganashi y 
otro facilidadnan pa stimu- 
la economia, e miembronan 
di MEP a expresa nan mes 
masha agresivo y baho. E li- 
der di MEP a hasta acusa un 
miembro di fraccion di AVP 
di a mata hende, faltando tur 
respet pa su mes y pa e orga- 
no di Parlamento. 

Destruccion 

Den su declaracion Rene 
Herde a bolbe mustra cu e 
mes un hendenan cu a come- 
te actonan di intimidacion, 
destruccion, agresion y vio- 
lencia den pasado recien aki 
na Aruba, ta haciendo esey 
awor atrobe. Y den tur nan 


actonan, e hendenan aki a y ta 
haya sosten di e partido MEP 
y su lidernan. Ora a kima 
auto dilanti di Parlamento, 
ora a planea pa destrui edi- 
ficio di Parlamento na sept- 
ember, ora a intimida Prome 
Minister di Aruba den su 
poco oranan liber y ora polis 
a cera hendenan cu a comete 
e actonan aki, e lidernan di 
MEP a sostene nan y a hasta 
yama nan heroenan. 

Isola y elimina 

Mientras cu partido AVP ta 
insisti pa nos tene nos mes 
na normanan di democra- 
cia y respet pa tur hende, pa 
respeta organonan di nos pais 
manera corte di husticia y 
ministerio publico, e partido 
MEP ta sostene e gruponan 
di hende cu ta intimida, mal- 
trata, ofende, menasa y cau- 
sa destruccion den nos pais. 
E unico forma pa elimina e 
tipo di violencia organisa aki 
ta via di kita tur sosten y iso- 
la nan den comunidad, te ora 


nan haci nan propio bida di 
agresion imposibel. Mester 
kita tur sosten pasobra nan ta 
contra tur cos bon cu nos pais 


ta para pe. Esun cu sostene 
nan agresion, intimidacion, 
menasa y destruccion, ta con- 
tra di ArubalQ 


Dangui Oduber (MEP) 

Gabinete Mike Eman a crea un explosion social sin duna claridad 



ORANJESTAD - Gabi- 
nete Mike Eman sigur a 
demostra di ta un gobi- 
erno cu no por a maneha 
nos financia publico. Nan 
a destrui nos pais finan- 
cieramente y economica- 
mente. 

Awe comercio ta sangran- 
do y pueblo ta bibando den 
miseria a consecuencia di e 
maneho di Mike Eman y su 
gobierno. Na e momentonan 
aki comercio y nos pueblo ta 
bibando den momentonan di 
incertidumbre. Tur hende ta 
sperando mas medida pero 
nos tin un gobierno cu no 
kier duna pueblo claridad 
kico ainda falta. Gobierno a 
paga un comision miyones 
di florin cu a wordo lidera pa 
profesor Willem Vermeend 
pa prepara e siguiente medida 
cu ta ABB di 7% pa pueblo. 
Cu esaki gobierno ta con- 
firma cu BBO ta bira 7%. 
Unabes e medida aki bin e lo 
bay causa hopi problema pa 
e cartera di pueblo. Prijsnan 
lo conoce un aumento dras- 
tico y si pone esaki banda di 
tur e medidanan cu ya caba 
gobierno a introduci nos por 
conclui cu gobierno kier caba 
cu e clase media. 

Nos mester recorda e pueblo 
aki kico Mike Eman a prim- 


inti nos pueblo. Su prome 
sa tawata ta cu e lo elimina 
BBO, e lo reduci tarifa di 
coriente cu 25% y lo mehora 
poder de compra. Awe nin- 
gun famia no a bay dilanti 
den posicion financiero. Awe 
Mike Eman no solamente no 
a elimina BBO sino ya caba 
a aumenta esaki na 3.5% y na 
caminda pa 7%. 

Nos pais awor aki mester 
claridad, nos mester wordo 
informa kico ta spera nos pa 
e proximo añanan aki. Go- 
bierno ta keda gaña y troce 


e berdad y mal informa nos 
pueblo. Nan no kier ta trans- 
parente y no kier pa ningun 
hende sa kico ta bay pasa. Es- 
aki ta crea un incertidumbre 
enorme 

Pa comerciantenan pasobra 
ningun comerciante sa kico 
falta pa bin y esaki ta pone 
cu tur hende ta wantando 
tur clase di inversionnan. 
Un gobierno manera esun 
di Mike Eman a perde tur 
clase di credibilidad y tambe 
tur nocion di realidad. Segun 
prome minister ta bibando 


den un mundo di su propio 
fantasia sin ningun clase di 
nocion di realidad kico real- 
mente ta pasando cu nos pais 
caminda famianan ta bibando 
den miseria y den angustia. E 
ta bruhando henter un pais 
y creando confusion. E ta 
hibando un maneho di flip 
flop. Mescos cu e lo elimina 
BBO, awe BBO ta na 3.5%. 
Nos pais a wordo goberna 
pa hendenan cu ta gaña, cu 
no por papia berdad cu no 
kier soluciona problema 
real di nos pais. Loke nos ta 


lamenta cu ainda gobierno 
no kier reconoce e situacion 
y e problema cu nan a hinca 
nos pais aden. Awe ainda nan 
ta keda kere cu e situacion 
ta bon. E pregunta ta masha 
facil y simpel, si en realidad 
e situacion ta bon manera 
Mike Eman ta pretende di- 
con tin tanto medida, dicon 
a aumenta prima di AOV, 
prima di AZV, aumenta BBO 
na 3.5%, cobra pa recoge su- 
shi, aumenta grondbelasting, 
bin cu car rental tax y asina 
nos por keda menciona un 
serie di medida contra nos 
pueblo. Nos pueblo ta esun 
cu ta wordo castiga pa e go- 
bierno aki cu no tin ningun 
intencion di para nan fiesta. 
Nan intencion ta pa sigui fi- 
esta cu placa di pueblo y laga 
pueblo sigui paga pa e fiesta. 
Un prome minister cu su 
gastonan di personal ta na 12 
miyon florin pa aña, gastonan 
di informacion y promocion 
na 2 miyon florin y gastonan 
di biahamento na 1 miyon 
florin nunca por resolve e 
problemanan di nos pais. A1 
contrario un hende asina no 
tin gevoel pasobra e placa cu 
e ta gasta no ta di dje, ta placa 
di pueblo e ta. Un gobierno 
inhumano y iresponsabel so 
ta crea debe pa nos futuro 
generacionnan. □ 

Un snechi di Palabra di Dios 


Keda alerta y resa constantemente pa boso tin forsa pa 
scapa di tur loke mester sosode” 

Ev: Lc. 21, 25-28. 34-36 

Den e tempo aya Hesus a 
bisa su discipelnan: “Lo por 
mira señal den solo, luna 
y strea y na mundo boroto 
di lama bruto lo pone e na- 
cionnan drenta panico y to- 
londra. Hende lo desmaya 


Pastoor 
Stanislaw: 

Santa Misa 
pa tur 
defunto den 
Kapel di 
Santana 

Ta haci un invitacion 
cordial na nos Paroki- 
anonan y personanan 
cu tin un ser keri dera 
den Santana Catolico 
na Playa, pa asisti na 
un S.S. di Misa cu lo 
wordo celebra special- 
mente pa tur defunto 
den Kapel di Santa- 
na Catolico na Playa. 

Dia: Diasabra 28 

di November. 

Ora: 6:30 A.M. (mainta) 
Luga: Kapel di San- 
tana den Caya Ernesto 
Petronia. □ 



di spanto y ansha pa loke ta 
bay pasa riba mundo, paso- 
bra podernan celestial lo sa- 
cudi. E ora ey nan lo mira 
Yiu di hende bini riba nubia 
cu gran poder y gloria. Ora 
tur e cosnan aki cuminsa 
sosode, para firme y lanta 
cabes, pasobra boso salba- 
cion ta cerca. Tene cuidou pa 
boso no ta ocupa cu paranda, 
bebemento y preocupacion 
di tur dia, pa e dia ey no 


sorprende boso, manera un 
trampa ta sorprende parha. 
Pasobra e ta bini pa tur hende 
riba mundo. Keda alerta y 
resa constantemente pa boso 
tin forsa pa scapa di tur loke 
mester sosode y asina keda 
para firme dilanti di e Yiu di 
hende.” Palabra di Señor! 

Mensahe 

Awe ta cuminsa tempo di 
Advent - tempo di prepara- 
cion pa Pasco di Nacemento. 
Aunke falta ainda casi 4 siman 
completo pa Pasco, comercio 
y farandula basta tempo caba 
ta ‘bende e producto’ - Pasco. 
En cambio iglesia pa e prome 
diadomingo di advent ta 
propone pa papia riba fm di 
mundo. E relato di evangelio 
por provoca miedo dilanti di 
e anuncio aki cu ta parce pio 
cu peliculanan di horor. 

Pero e mensahe di Hesus ta 
otro. E ta bisa: ‘ora esey tuma 
luga para firme y lanta cabes’, 
pasobra boso liberacion ta 
cerca. Ta berdad cu fmal di 
mundo y nos propio fmal ta 
algo inevitabel, pero su cerca- 
nia no mester crea miedo. 
Esunnan cu ta biba den gra- 
cia di Dios (sin pica) mester 
ta contento cu Dios, cu ta sti- 
ma nos asina tanto y anos cu 
ta stim’E - por mir’E pronto 
cara cara. E dia di morto of fi- 
nal di mundo ta dia di horor, 
solamente pa esunnan cu ta 
biba den pica, leu for di Dios. 
P’esey tambe Hesus ta yama 
nos pa vigila. E bela cu nos 
sa cende cada diadomingo 
di advent ta corda nos riba e 


actitud aki, como tambe riba 
nos compromiso di compor- 
ta como yiunan di luz. Cende 
bela kiermen tambe - cende 
speransa cu no por defrauda 
nos. Pasobra e speransa aki ta 
Hesus - Dios encarna. 

Oracion 

Señor, compaña mi den mi 
preparacion personal pa Pas- 
co di Nacemento. Yuda mi 
reconoce bo presencia den e 
palabra cu Bo ta papia cu mi, 
den Eucaristia y mi prohimo. 

Proposito 

Lo mi cende un bela y resa 
hunto cu mi famia pidiendo 
purificacion interior pa bira 
digno di presencia di Hesus. 



Grupo di oracion catolico “The Voice ofJesus 


» 


Invitacion pa oracion awe 


Grupo di oracion Catolico 
“The Voice ofjesus” kier haci 
un invitacion na tur hende y 
na tur e fielnan di La Birgen 
di Gracia di Aruba y di He- 
sus nos Amigo y Salbador, pa 
asisti diasabra awor dia 28 di 
November 2015 pa 
8.00 di anochi riba e tereno 
bendiciona na Koyari. 


Pa e diasabra aki, Vidente 
Valerie lo ta presente y e lo 
bay papia tocante di un topi- 
co hopi importante, cu ta bay 
tocante di cria di bestia y haci 
plantacion pa bo cosecha pa 
bo y pa bo famia por come 
mañan. 

No depende di otro, pero 
yuda bo mesun curpa. Esaki 


ta e palabranan di Hesus den 
Su mensahenan. 

Tambe lo bay tin reflexion di 
Bijbel, oracion di Sto. Rosa- 
rio y cantonan. 

Tur hende ta cordialmente 
invita, p’esey bini uno, bini 
tur na Koyari 13-B y bin scu- 
cha un charla hopi impor- 
tante pa boso bida. Q 


Grupo di oracion: 


U oracion: 

Invitacion pa fiesta di angelnan 

Dialuna awor dia 30 di November 2015 
nos ta bay celebra e Fiesta na honor di e 
13 Angelnan na Koyari. 

Nos ta cuminsa pa 7.00 pm cu Santo Rosario 
y pa 8.00 di anochi lo bay tin un bunita proce- 


sion y despues ta sigui cu oracionnan y can- 
tonan y e lo bira un anochi hopi bunita, unda 
cu lo bay tin 13 persona cu lo bay representa e 
13 Angelnan aki. Tur hende ta cordialmente 
invita pa e bunita celebracion aki na honor di 
e 13 Angelnan special na Koyari. Q 


Invitacion 
pa asisti na 
nobena di 
Parokia 
“Inmaculada 
Concepcion” 
Santa Cruz 

Dia 8 di december prox- 
imo, parokia di Santa 
Cruz lo celebra Fiesta di 
su patrono “Inmaculada 
Concepcion”. Pastoor 
Rey y Pader Andry ta 
haci un yamada na un y 
tur, specialmente paroki- 
anonan pa asisti na e no- 
bena di preparacion y 
Santo Sacrificio na honor 
di Patrono “Inmaculada 
Concepcion”. 

E nobena ta cuminsa dia- 
domingo awor, dia 29 di 
november y lo termina 
dia 7 di December. 

E orario ta lo siguiente: 
Riba diadomingo 

- 8:15am; dialuna - 

5:45pm; diamars pa di- 
asabra - 6:15pm. 

Despues di e nobena lo 
sigui cu Santo Sacrificio 
di misa canta dedica na 
bario, scol, grupo di ora- 
cion, comision di parokia 
y gruponan social y de- 
portivo. Pastoor lo di- 
rigi su predicashi na “Aña 
Santo di Misericordia”. 
Ta pidi fielnan pa trece 
un ofrenda (comestibel) 
pa esunnan den necesi- 
dad y deposita esaki den 
e macutu den misa. 
Diamars, dia 8 di De- 
cember lo culmina cu e 
Fiesta di La Birgen Ma- 
ria “Inmaculada Con- 
cepcion” cu lo cuminsa 
pa 6:00pm cu procesion, 
sigui pa acto oficial y 
bendicion di e portanan 
nobo di misa, apertura 
oficial di “Aña Santo di 
Misericordia” y Santo 
Sacrificio di Misa solem. 
Ta suplica parokianon- 
an pa bin demostra 
den union y comunion 
nan amor pa nan dushi 
parokia y cumpli cu e 
nobena y Santo Sacrificio 
di misa. Bao guia di He- 
sus, Rey di Misericordia 
y La Birgen “Inmaculada 
Concepcion” tur fiel lo 
sali victorioso. Cu saludo 
fraternal, 

Den nomber di Rev. Pas- 
toor Rey Nares y Comis- 
ion di Nobena y Fiesta 
Patronal. □ 

Comision Muhe y Deporte di COA: 


Women’s 5km Walk/ ta diadomingo awor 29 di november 


E dos edicionnan anterior 
di e 5k Women Walk/Run 
organisa pa Comision 
Muhe y Deporte di COA 
esaki tabata un exito ro- 
tundo. 

E tempo ey un cantidad gran- 
di di hende muhe activo den 
nos comunidad a bini hunto 
y engrandece e evento di cana 
y core organisa specialmente 



^PICq 


pa nos hendenan muhe na 
Aruba. Ta importante pa 
stimula y educa nos hende 
muhe pa ta activo y pa partic- 
ipa na eventonan deportivo. 


Pa e motibo aki e aña aki un 
bes mas e comision muhe y 
deporte a tuma e iniciativa pa 
organisa e evento Women’s 
5km Walk/Run. Diahuebs 
mainta durante di un con- 
ferencia di prensa na Ibisa, 
e representante di COA den 
persona di sr. Patrick Wer- 
leman, Ibisa den persona di 
Nelson Held y Totto den 
persona Sra. Gina Gutierez a 
hiba palabra pa asina duna un 
splicacion amplio kico tur por 
spera nos hendenan muhe di 
Aruba diadomingo awor. 

E 5k Women Walk/Run ta pa 
hende muhe di tur edad, sea 
nan ta cana of nan ta core. E 
evento lo start pa 5or di at- 
ardi net banda di Hotel Costa 
Linda na Eagle Beach, mien- 


tras lo cuminsa check in ya 
for di 4or di atardi caba. E 
participacion lo ta comple- 
tamente gratis mientras pa 
e prome 100 hende muhe 
lo ricibi un T-shirt gratis na 
check in. Mas cu claro lo bay 
tin fruta, awa pa refresca. Ta 
pidi tur automobilista pa por 
fabor si bo pasa den e area di 
Costa Linda direccion Phoe- 
nix Hotel tene cuenta cu tin 
hende riba caminda. E com- 
pania Totto kendenan ta un 
partner di Comite Olimpico 
Arubano lo pone algun door- 
price disponibel y lo tin mas 
sorpresa! Pa esunnan cu in- 
teresa por registra online via 
ibisa.socialmedia@gmaih 
com of diadomingo por reg- 
istra for di 4or di atardi. □ 

Lotto: 

Pabien na Steelers Billiard Team, e campeonnan di bola 8 den biyar 



ORANJESTAD- Dia- 
huebs anochi e ekipo di 
Steelers Billiard Team a 
demostra cu un bes mas 
nan ta e miho ekipo cu 
ta hunga bola 8 na Aruba 
den e deporte di biyar. 

Pa di dos aña consecutivo nan 
ta titula campeon di e FEBI- 
AR 8 ball team. Den e prome 
wega di fmal den e serie di 
“best out of three” contra di 
e ekipo di Pizza Hut Preda- 
tors, por cierto e mesun fi- 
nalistanan di aña pasa e ekipo 
di Steelers a sa na remonta 
despues di tabata perdi 3 - 1 y 
sinembargo bin gana na fmal 
cu e score preta di 5 - 4. 

Pa su mañan diabierna e eki- 
po di Steelers a bin dicidido 
unda nan ta logra un otro vic- 


toria preta di 5 - 4 y automati- 
camente e titulo di campeon 
como e miho ekipo di Aruba 


den bola 8. Lotto, e loteria di 
Aruba cu pa medio di Comis- 
ion di Subsidio ta apoya e de- 


porte di biyar y kier a felicita e 
ekipo di Steelers y Pizza Hut 
cu nan titulo di campeon y 


sub - campeon di bola 8 den 
biyar. E torneo di bola 8 ta- 
bata e ultimo di e federacion 
di FEBIAR pa loke ta e tem- 
porada 2015. Dia 5 di decem- 
ber proximo lo tin entrega di 
e trofeo na Classic Billiard. 

Un danki sigur na Lotto, e 
Loteria di Aruba pa medio 
di Comision di Subsidio cu 
a subsidia e competencia di 
bola 8 organisa pa e federa- 
cion di biyar Arubano, FE- 
BIAR 

Cumprando weganan di 
Lotto, e Loteria di Aruba bo 
ta contribui na deporte riba 
nos isla. Meta di e fundacion 
ta pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. □ 

New Caledonia ta e siguiente reto pa Sarah-Quita 

den e gran final di PWA Slalom 



Despues di 26 ora di bi- 
ahamento Sarah-Quita ta 
enfrenta e siguiente y ul- 
timo reto di windsurfing 
pa aña 2015. Desde Ha- 
waii SQ ta bula pa Auck- 
land, Nieuw Zeeland pa 
despues sigui su biaha pa 


Noumea, New Caledo- 
nia, cu ta localisa na ban- 
da oost di Australia den 
lama Pacifico banda west 
cu ta parti di Polynesia 
Frances. 

New Caledonia ta ariba lista 


di UNESCO como Patri- 
monio mundial desde 2008 
pa motibo cu eynan tin e la- 
gun mas grandi di mundo cu 
ta midi 44.000km. E di dife- 
rencia di tempo cu Aruba ta 
15 ora. 

E Regatistanan veloz den sla- 
lom ta baha ariba e paraiso 
tropical aki pa e fmal di e 
slalom tour unda e campe- 
onnan mundial ta ser dicidi 
y corona. E evento ta tuma 
luga entre 24-29 di Novem- 
ber. Hunto cu Taty Frans di 
Bonaire cu tambe ta actua 
den e pelicula “Cabeibusha” 
-the Curly Gem- Sarah- 
Quita Offringa ta representa 
Caribe Hulandes den e disci- 
plina di slalom. 

E competencia aki ta un test 
di forsa y nervio como cu e 
biento ta supla entre 10 pa 
30 nudo cu ta produci hopi 
scuma e asina yama “white 
caps”. Sarah-Quita cu ta lid- 
er den e evento fmal di aña 
a gana e 2 competencianan 
anterior na Korea y Turkia. E 
ta regresa ariba full e tour di 
slalom pa prome biaha desde 
cu el a gana esaki na 2011. 
Firmemente posiciona e ta 
rumbo pa conkista su segun- 
do titulo mundial di slalom. 

E prome dia di e competen- 
cia e biento tawata mucho 


debil y ta ser cancela. Su 
siguiente dia biento ta per- 
cura pa un dia cu hopi drama 
entre e regatistanan. Sarah- 
Quita ta keda trankil y ta caba 
tur careda den segundo luga. 


Ainda falta 4 dia pa termina 
e evento prome cu e bolbe 
Aruba pa strena e pelicula 
“Cabeibusha”-the curly 
gem- na comienso di januari 
2016. Keda pendiente.Q 




Allyson Ponson ta haci historia pa 
Aruba, clasificando pa e Weganan 
Olimpico di Rio 2016 



Diahuebs anochi, tabata 
uno historico pa e deporte 
di landamento di Aruba. 
Durante e competencia 
organisa Club Delfines 
del Naco teni na e pais di 
Republica Dominicana, 
e atleta Arubano Allyson 
Ponson a logra landa un 


tempo increibel den e 50 
meter estilo liber y asina 
bira e prome atleta Aru- 
biano den e deporte di 
landamento cu ta logra 
un clasificacion oficial pa 
un Weganan Olimpico. 

Nunca antes un landado di 


Aruba a yega di clasifica pa 
un Weganan Olimpico. Den 
e 50m estilo liber, Ally Pon- 
son a landa un tempo di 25.89 
cual ta un record nacional 
nobo pa Aruba. E alegria ta- 
bata inmenso cerca henter e 
delegacion di Aruba presente 
na e Compleho Acuatico del 
Centro Olimpico Pablo Du- 
arte. 

Despues di e clasificacion di 
e atletanan di sailing Phili- 
pine van Aanholt, Nicole van 
den Velden y Thijs Visser pa 
e Weganan Olimpico di Rio 
de Janeiro 2016 , awo ta e 
landado Allyson Ponson cu 
lo join e trio como un atleta 
mas di Aruba clasifica pa di- 
cho weganan di otro aña. 

Un pabien na atleta Ally- 
son Ponson, coach Ismael 
Santiesteban, e mayornan, e 
federacion di AZB y Aruba 
completo.Q 

Umpire nan di baseball a ricibi nan certificado “How to Umpire” 



ORANJESTAD- Reci- 
entemente un grupo di 
18 umpirenan di baseball 
na Aruba a sigui un curso 
yama “How to Umpire”. 
E curso cu tabata dos dia 
largo a wordo facilita pa 
e umpirenan experto pro- 
cedente di Puerto Rico, sr. 
Manuel Gonzales y Jose 
Chaparro, mientras e “re- 
freshment” di e reglanan 
di baseball a wordo facili- 
ta door di District Admin- 
istrator di Little League 
Latino America, sr. Carlos 
Pagan 

Aruba Little League a mira 
e necesidad pa recluta mas 


umpire pa yuda engrandece 
nos baseball specialmente pa 
nos muchanan. Pa e motibo 
aki tambe a tuma e iniciativa 
pa organisa un curso cu ex- 
pertonan di exterior. Mester 
bisa cu e curso tabata uno in- 
tensivo y tabata consisti di un 
parti di teoretico y practico. 
Diasabra ultimo durante di 
un anochi ameno na Centro 
di Bario Noord, e directiva 
di Aruba Little League y den 
presencia di e District Ad- 
ministrator di Little League 
Latino America, Sr. Carlos 
Pagan di Puerto Rico a haci 
entrega di e certificadonan 
di participacion na e demas 
umpirenan di baseball cu a 


sigui e curso aki. 

Esunnan cu a haya nan certi- 
ficado di participacion tabata: 
Rudy Pers, Francis Maduro, 
Aubrey Maduro, Giovanni 
Meulens, Renato Nicolaas, 
Rafael Hodge, Patricio Ja- 
cobs, Alvaro Barrios, Sergio 
Laurant, Edward Cheung, 
Rigoberto Grovell, Benito 
v/ Biezen, Gregory Milano, 
Samuel Frank, Maikel Dave- 
laar, Hendrik Leander, Ray 
Sprott, Bareño. 

Un danki sigur na Lotto, e 
Loteria di Aruba pa medio di 
Comision di Subsidio cu a 
yuda subsidia e curso di um- 
pire den baseball organisa pa 
Aruba Little League. 


Cumprando weganan di 
Lotto, e Loteria di Aruba bo 
ta contribui na deporte riba 
nos isla. Meta di e fundacion 
ta pa organisa loteria, cambia 


bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. □ 


Windsurñng di PWA Tour 2015 

Sarah-Quita ta haci su entrada ariba escenario den disciplina di ola 



Di un forma espectacular Sarah-Quita Off- 
ringa hunto cu e regatistanan elite den e dis- 
ciplina di ola ta nabega na Ho’okipa Beach 
Park na Maui entre october 28 y 10 di No- 
vember. Durante 14 dia na Ho’okipa cu ta e 
Mecca pa surfy windsurf SQ ta presencia ola- 
nan cu ta midi 10 meter halto. 

A pesar cu Sarah-Quita Offringa por tin solamente 
2 aña ta competi den e disciplina di Ola pero e joya 
di Aruba aki ya caba ta cuminsa laga su marca atras 
den Ola. Hecho ta cu Offringa tawata unicamente 


0.99 punto leu di conkista e segundo luga mundial 

Sarah-Quita ta completa e podium di ola femenino 
general pa prome bes den su carera di windsurfmg 
y tawatin e siguiente di bisa: Ola ta e reto nobo y 
mi meta tawata pa termina den e top tres e aña aki. 
E ta un soño cu a bira realidad. Mi tin e honor di 
ta para banda di Daida y Iballa mi contrincantenan 
anteriormente den e disciplina freestyle”. 

Durante e competencia Sarah-Quita ta haya su mes 
den dificultad ora un ola gigante ta lastr’e elimi- 
nando e for di bista pa un rato. Ta resulta cu e surf- 
ers local a siña su persona pa e no drenta un panico 




ora esaki sosode pero keda bou di awa y conta poco 
poco te dies tanten cu e ola ta scumando pa evita 
di ser lastra cu e coriente di awa. Tur su ekipo a ser 
lastra y a bay para den e barancanan mientras cu e 
ekipo di rescate a move lihe y duna su persona un 
cabey boto tras di un jetski. E manga a keda can- 
cela como cu mayoria di e competidonan tambe a 
ser guli pa olanan gigante ocasionando perdida di 
ekipo valioso. E siguiente manga e ta logra caba na 
di seis luga cu a brinda SQ e oportunidad di conk- 
ista tercer luga mundial den e disciplina di ola.Q 


MTB Xtreme Events ta invita bo pa experiencia un aventura total! 


ORANJESTAD - MTB Xtreme Events ta or- 
ganisa un biaha mas, e di 7 edicion di DUO 
Xtreme Aruba. E lo ta un careda cu lo tin 
hopi single trails, downhills y uphills chal- 
lenges. Bin reta bo habilidad tecnicol den e 
deporte extremo aki. 


E competencia lo tuma luga ariba diadomingo 6 di 
december 2015 y lo sali for di Rancho Notorious 
na Noord. Lo tin 3 diferente ruta; Ruta completo, 



Ruta Pro y Ruta Beginners /Sprint. 

E ta un careda unda bo ta competi den DUO. E 
concepto di por core den DUO ta haci e compe- 
tencia aki un di e evento nan mas popular y mas 
anticipa den e mundo di mountain biking. Lo tin 
diferente categorianan homber, Muhe, Mescla , 
principiante den tur genero. 

Duo Xtreme ta un careda internacional unda 
ciclista nan di diferente pais nan ta competi contra 
otro den un forma amistoso. E ta un celebracion cu 
ta wordo celebra anualmente na Bonaire, Curaçao, 
Sint Maarten y Aruba no lo ta e excepcion. 
Expectativa nan ta halto y ta spera hopi participante 
y sin conta e publico cu lo ta presente pa mira y 
apoya e coredonan. 

Ya caba tin hopi entusiasmo pa e evento aki. 

Por cuminsa registra na e establecimentonan spe- 
cialisa den ciclismo Tri-Bike, Radio Shack ,FX of 
via nos e-mail: mtbxtremeevents@gmail.com. Lo 
tin dos anochi di inscripcion; dia 28 November na 
On the Rocks Cafe entre 8 cu 10’or di anochi y 
dia 2 December na Banana’s Coctail Lounge (Ex 



Rowginis) entre 7:30 cu 9’or di anochi. Pa mas in- 
formacion por contact nos via nos e-mail: mtbxtre- 
meevents@gmail.com of por bishita nos facebook 
page https://www.facebook.com/mountainbikex- 
tremeevents 

Bini uno, bini tur y pasa un dia di famia, ameno 
den compania di bon musica. Ban apoya nos ciclis- 
ta local y internacional. Q 

CLASIFiCADO 

I ARUBA deaicom 


en cooperashon cu 


I One háippy marhEEplace 



&u fcLerwak e pcirtret? fiai riba Aruba deal.com y jena e 'CLtiick code'- 


Mucha 

Shimis di ricibimento [ Na 
benta: shimis di ricibimento 
blanco size 8, cu carcas, coro- 
nay tas chikito. Cumpra e aña 
aki. Originalmente afl800, 
awo 400! Si Bo ta interesa 
manda whatsapp pa 5652925 
| Afl. 400.00 | Quick Code: 
016895 | 

Ta bende un baby bed 
Ta bende un cama pa baby 
(palo) cu matras | Afl. 250.00 
| Tel. 5625493 | Quick 

Code: 016898 | Ta bende 
un box / play pen | Ta bende 
un box / play pen color mint 
| Afl. 100.00 | Tel. 5625493 | 
QuickCode: 016899 | 

Cas & Decoracion 

Mi ta bende un set di sala [ 
Mi ta bende un set di sala di 
crown di 1 aña bieu e ta den 
bon condicion ainda yama 
mi of whats app mi anytime 


na 5923525 | Afl. 750.00 | 
Tel. 5923525 [ Quick Code: 
016935 | 

Ta bende Stoof | Ta bende 
un stoof marca General Elec- 
tric 4 pit cu forno y ta traha 
den super bon condicion pa 
300. -fl Pa mas info por con- 
tact 7381976 | Afl. 300.00 | 
Quick Code: 016921 | 

Dos cashi pa pone buki of 
pa decor un preto un color 
koffie | Cashi preto y un 
color koffie bon condicion 
300 cada un yama 6607135 
Afl. 300.00 | Tel. 6607135 
Quick Code: 

016892 | 

Ta Bende set di sala. [ Set 
di sala sin mesa. Den bon 
condicion. Bin cu bo truck 
pa busca nan. | Afl. 250.00 | 
Tel. 5942225 [ Quick Code: 
016880 | 


Ta bende un water heater 
Afl. 150.00 [ Tel. 5625493 
QuickCode: 016903 | 

Ta bende / For sale 
*NOBO* Bunita mesa cu 
2 stoel pa comedor; special 
pa espacio chikito of apar- 
tamento Call or whatsapp: 
564-6404 | Afl. 475.00 | 
Tel. 00297- | Quick Code: 
015780 [ 

Bunkerbed Coaster 1 aña 
yama 6607135 [ Camataden 
bon condicion. Corchonnan 
tambe. Menos cu dos aña 
Afl. 1250.00 | Tel. 6607135 
QuickCode: 016894 | 

Auto & Acesorio 

Hyundai vera cruz diesel | 
automatico 2009 4x4 turbo 
diesel | Afl. 25800.00 | Tel. 
5664232 | Quick Code: 

016923 [ 


Rim pa Jeep 5x, size 15, 5 
bolts | TA BENDE: 5 Rim 
di staal pa Jeep, size 15, 5 
bolts. Preis Afls 150.00. Jama 
593 6301. | Afl. 150.00 | 
Tel. 5936301 | Quick Code: 
016940 | 

toyota aristo twin turbo!!! 

| toyota aristo twin turbo, 
leather interior, sunroof, full 
equip, vertex edition...por 
tuma deal tmb | Afl. 9500.00 
| Tel. 7318585 | QuickCode: 
016915 | 

Ta bende un Toyota Crown 
| Ta bende un Toyota Crown 
di aña 1997, yama na 593-91- 
31 | Quick Code: 016936 | 

Suzuki baleno 2001 | Ta 

bende suzuki baleno aña 
2001, bon condicion pa 
awg.3500 whatsapp 5920703 
Afl. 3500.00 [ Tel. 7486805 
Quick Code: 016930 


Pone dasificadci den 
e secshon aki? 

Bdi riba www.árubád’e^l- 
com/pap/u^CT/lagiri 

CompielcmTerfte gratisf 

Jeep grand cherokee pa pie- 
sa | Jeep grand cherokee e 
auto ta core of pa piesa | Afl. 
1800.00 | Tel. 6416135 | 
QuickCode: 016932 | 

BakipaPickup | toyotahilux 
L162 cm. B 122cm. H125cm. 

| Ganga | Tel. 5677007 | 
Quick Code: 016959 

Ford ecosport 2007 | Ta 
bende Ford Ecosport 2007. 
Afl. 8000.00 | Tel. 5665101 
Quick Code: 015850 | 

Riem size 17 | E riemnan ta 
size 17 dilanti ta 215 hancho 
y patras ta 235 patras nan ta 
5 bolts Original nan ta di 
skyline gt350 | Afl. 900.00 | 
Tel. 5665101 | Quick Code: 
015849 | 

Mi ta bende pickup marca 
jac aña 2008 7423379 | Afl. 
5500.00 | Tel. 7423379 | 
Quick Code: 015777 | 


Nota di redaccion: 

Bon Dia Aruba cu Arubadeal.com a yega na un acuerdo di cooperacion. E acuerdo aki ta encera cu Bon Dia Aruba lo publica un seleccion di clasificado cu 
e compania ta ofrece. Cada clasificado cu wordo publica tin un Quick code. Cu e Quick code aki por bay riba e pagina www.arubadeal.com y aki ta pone e 
Quick code cu lo dirigi bo directamente na e clasificado unda cu bo por haya mas informacion y potret. Nos ta pidi nos lectornan pa tuma bon nota di esaki 
y di antemano nos kier gradici nos lectornan pa nan atencion special pe publicacion aki cu lo ta forma parti di nos corant.Q 


Durante Car Extravaganza 


Aruba Bank ta uni cu Stern, 

pa e “Car 

ORANJESTAD- Aruba Bank ta ofreciendo 7.50% di interes riba 
prestamonan pa compra di auto nobo durante di Car Extravangan- 
za 2015. E “Car Sale Event” aki ta organisa pa e agencianan di auto 
Stern, Topcar y Ultimate Automobile y lo tuma luga diasabra awor 
dia 28 di november cuminsando for di 3:00pm pa 6:00pm na e show- 
room di Stern. 

Aruba Bank lo ta presente na e ocasion aki cu su oferta di un periodo di 


Topcar y Ultimate Automobile 
Sale Event” 

fmanciamento te cu shete (7) aña, interes reduci na 7.50% (entre 7.62% y 
7.68% efectivo) y “cumpra awo, paga despues” di tres luna. 

Ta invita tur cliente y futuro cliente pa bishita Stern, scoge e auto di nan soño 
y yena nan peticion di biaha cerca un di e representantenan di Aruba Bank. 
Y asina habri aña 2016 cu bo auto nobo! 

Scoge pa e miho prestamo y e miho servicio: Aruba Bank, celebrando 90 aña 
brindando servicio na comunidad di Aruba.Q 

LESA Y PENSA 


Minister Michelle Hooyboer-Winklaar: 

45 aña di Famia Planea su trabao ta grandi y nos gratitud 

pa esaki ta mas grandi ainda 



ORANJESTAD - Un fe- 
cha hopi importante na 
unda 45 aña pasa Funda- 
cion famia planea a wor- 
do lanta cu e tarea di duna 
guia, sosten, informacion, 
educacion y productonan 
relaciona cu sexualidad. 
Famia Planea no a pasa 
den temporada facil pero 
a sa di percura y hiba su 
mes cu tempo pa keda in- 
nova y trece diferente po- 
sibilidadnan cu ta drenta 


cerca esunnan cu mester 
di e informacion. 

Minister Michelle Hooyboer 
Winklaar den su capacidad di 
Minister di Famia a presen- 
cia e bunita anochi di desvelo 
y recorda con e fundacion a 
inicia y tambe con 5 aña pasa 
a trece un cambio adicional 
cu e lansamento di campaña 
I Love my Body un exito 
grandi bao di e hobennan. 


Revista infantil “Kiniki” 
8 ta riba mercado 



Cu orguyo Addonsito a 
lansa su Revista Infantil 
KINIKI 8! Cu seccionnan: 
“Busca Bon, Malva Mal- 
vada, Banderanan di 
Mundo, Kiniki Chisto- 
so, Photo manipulation 
(Nick Nuñez), Cushina 
cu Niki Chef, Salba nos 
Tribon, Obra di man, No- 
ticia di KINIKI “ y mas.... 
KINIKI 8 t’ey!!! 

Tanto AHATA como Parke 
Arikok tin nan seccionnan 
den cual nan ta siña muchan- 
an di Aruba pa stima e natu- 
ralesa di nos isla mas cu nan 



por. Tur mayor di muchanan 
na scolnan basico di Aruba, 
ta haya un carta caminda pa 
26 florin nan por bira abo- 
nado di Revista KINIKI pa e 
aña escolar aki. 

Revista KINIKI ta un bon 
regalo pa tur mucha di Aruba 
obtenibel desde e siman aki 
den tiendanan rond Aruba! 
Cu KINIKI, Addonsito ta 
sigui trata di promove su 
lema di: “Siña un mucha con 
pa pensa y no kico pa pen- 
sa”!!! 

Pa mas informacion por 
tuma contacto cu Addonsito 
Croes na 5602626, bishita e 
facebook page di Kiniki of 
manda un e-mail na Revista- 
kiniki@gmail.com. Q 


Te ainda na aña 2015 e topi- 
conan cu 45 aña pasa a wor- 
do treci dilanti ainda ta tabu 
y hopi no ta papia facil riba 
esaki. No obstante tem- 
anan manera prevencion 
di embaraso hubenil y su 
efectonan clave den nos co- 
munidad, salud den repro- 
duccion, tanto den areanan 
social, salubridad publico y 
di Enseñansa ta di balor pa 
un comunidad sano y aki ta 
unda e fundacion ta hunga 
un rol grandi. 

“Nos ta pensa riba tur e trab- 
aonan cu a wordo haci desde 
e inicio di e fundacion te cu 
awe 45 aña despues y mester 
bisa cu orguyo cu nan a sa di 
surpasa tur retonan. E reto di 
mas grandi semper lo keda 
e sociedad. Cu na su bes lo 
no semper desea pa e tem- 




anan aki wordo papia publi- 
camente” Minister Michelle 
Hooyboer - Winklaar ta re- 
marca. 

“E dedicacion ta inmenso 
y ta aki ta unda nos mira e 
efectonan positivo di nan tra- 
bou y di I love my Body y su 
desaroyonan pa yega na tem- 
anan interesante y relevante 
haciendo uzo di medionan 
pa yega na e hoben” Minis- 
ter di Famia ta sigui relata. E 
derechonan di sexualidad a 
wordo traduci na Papiamen- 


to y esaki awor ta disponi- 
bel pa mas prevencion. Un 
comunidad chikito pero cu 
ideanan grandi. Mas cu nos 
por papia abiertamente cu 
nos hobennan pa nan carga 
responsabilidad y responsa- 
bilisa nan mes debidamente. 
Prevencion di malesanan 
sexualmente contagioso y 
tambe di embaraso in desea 
ta solamente a base di educa 
e pueblo y nos hubentud por 
ser logra. E trabao di e funda- 
cion ta grandi y nos gratitud 
pa esaki tambe.Q 


Tabletcafe 60 + diamars awor 


Biblioteca Nacional Aru- 
ba ta invita tur 60+ pa su 
ultimo Tabletcafe 60+ 
pa 2015, diamars awor. 
Tabletcafe 60+ ta un 
mainta pa comparti cono- 
cemento di smartphone, 
Ipad, laptop y Iphone y 
Social Media. 


E actividad ta tuma luga dia- 
mars dia 1 di december na 
biblioteca na Playa. Por drop 
in entre 9or cu 12or. Coffee 
bar ta habri. 

Biblioteca ta ofrece acceso 
na Internet y WIFI gratis. Lo 
tin diferente mentor cu ta 
atende cada bishitante per- 


sonalmente. Bishitante 60- 
plus ta bay biblioteca cu nan 
propio tablet, Iphone of otro 
device. Pregunta riba Social 
Media manera FaceBook, 
YouTube, Blogs, Pinterest, 
Twitter y Skype ta bon bini. 
Nos ta warda tur bishitante 
di 60-plus.Q 

LESA Y PENSA 


Minister Michelle Hooyboer-Winklaar 

Ta esencial pa e “toolkit” di Autismo wordo uza na tur scol 


ORANJESTAD- Despues di hopi prepara- 
cion, Ministerio di Enseñansa a completa e 
proyecto di manual encuanto Autismo na 
scol. E proyecto aki a cuminsa for di aña 
pasa Durante e bishita di director di Autism 
Speaks di Merca. E organisacion mas grandi 
na mundo cu ta traha riba tereno di Autismo, 
6t Autism Speaks” tabata di bishita na Aruba 
y a reuni cu tur partner pa forma un organisa- 
cion nacional y yega na un plataforma . 

Fundacion Autismo Aruba a acerca Minister di 
Enseñansa pa reuni cu e representante y tambe pa 
traduci e pakete di informacion “Autism school 
toolkit” pa asina distribui e informacion pa tur scol 
di Aruba. 




“E toolkit awor ta cla y pa nos tabata importante pa 
no solamente distribui e informacion pa tur scol, 
Pero tambe pa duna un presentacion pa asina por 
contesta cualkier pregunta cu por tin. 

P’esey mi a invita Fundacion Autismo Aruba pa nan 
por presenta esaki prome na Centro Multi Disci- 
plinario y cu e intencion di haci esaki pa tur scol na 
Aruba”, minister Hooyboer-Winklaar a splica. 

“E toolkit ta un forma basico y simpel pa trata e 
mucha na scol desde registro di e mucha y laga e 
mucha participa. Di un forma practico ta siña con 
pa anda cu un mucha cu tin Autismo”, Dilma Ar- 
ends Di Fundacion Autismo Aruba a duna di con- 
oce. 

Indira Falconi, Manager di Unidad di e Centro di 
Observacion ta haya e toolkit practico. Den e cen- 
tro di observacion tin muchanan di 4 pa 8 aña cu 


problema di comportacion y tin tendencia di pensa 
cu kisas ta trata aki di Autismo. E Zorg Team lo 
por saca for di e toolkit algun tema practico pa con- 
oce y traha cu e mucha den e caso aki. 

Un mucha cu Autismo mester di mas structura. 
Un mucha asina tin problema pa expresa su mes. 
Den e caso aki ta traha a base di programa di con- 
fianza y structura y cu e por sinti cu e por haya y 
acepta e ayudo. 

Minister Michelle Hooyboer-Winklaar ta orguy- 
oso di por a contribui na e documento cu awor 
ta accesibel pa tur scol. “Asina nos ta duna di nos 
parti pa adelanto di nos muchanan”, e mandatario 
a accentua. □ 



Robert Arends: 

Klem auto ta un medida mucho drastico 


Ora lesa den prensa cuan- 
to critica tin riba e forma 
cu Aruparking ta klem 
auto, mester conclui cu 
Aruparking mester busca 
un forma mas servicial pa 
trata su clientenan. 

E impresion ta wordo crea cu 
e organisacion Aruparking a 


wordo lanta na un forma 
mucho pisa (cu demasiado 
gasto) y ta p’esey mester 
actua, pone klem y cobra 
agresivamente pa cubri e gas- 
tonan halto di Aruparking. 

E sugerencia na Arupark- 
ing ta pa evalua pa bin cu 
un forma -servicial- y duna 
advertencia ( 2 carchi geel 


prome cu carchi cora, igual 
na klem). Sigur tin sistema 
electronico caminda por 
registra(a base di number di 
auto) e carchi geel prome cu 
dicidi di bay klem un auto. 
Practica entretanto mester a 
laga Aruparking comprende 
cu ta kedando demasiado 
luga pa parkeer habri y cu no 


ta wordo uza. Por que será? 
Den e evaluacion por fabor 
reconsidera e tarifa cu ta co- 
bra pa cierto ora. Tin hopi 
cliente cu no ke haya nan 
mes cu klem na nan auto 
y p’esey nan no ta uza e lu- 
ganan cu ta kedando habri. 
Como cumprado lo mi desea 
di por cumpra trankilamente 


sm preocupa cu mi ta pasa e 
ora pa cual mi a paga(y con- 
fronta klem); p’esey mester 
bin cu tarifa mas barata pa 
ora of dos ora compara cu un 
tarifa pa mei ora. 

Un bes mas Aruparking pone 
atencion y bin cu algo servi- 
cial cu no ta spanta ni core cu 
boso clientenan. □ 


Paradera riba diadomingo 29 di november 


GKMB den bario di 



GKMB kier a informa cu lo tin accion di 
control, diadomingo awor den e bario di 
PARADERA. Esaki, en conexion y cu coop- 
eracion di e proyecto di Milieustraat di Ser- 
limar dilanti di Centro Deportivo Rooi Afo. 
GKMB ta conseha tur habitante di Paradera 
y bisindario pa haci uzo di e oportunidad aki 
pa asina elimina obhetonan cu por contene 
awa y tambe bira criadero di sangura durante 


yobida. Paradera ta consisti di 4 zona, cual ta 
Shiribana, Ayo, Piedra Plat y Paradera mes. E 
criaderonan mas comun cu a topa na Parade- 
ra ta scoter bou di pochi di mata, bari y hem- 
chi cu awa. 

Den e area di Paradera e inspectornan di GKMB a 
bishita un total di 2342 cas y a constata un total di 
6101 deposito (container) cual por ta criadero di e 
sangura Aedes aegypti. A deshaci di nan debidam- 




ente. Na Paradera a bin topa un total di 90 criadero 
activo di e sangura Aedes aegypti. 


Ta importante pa menciona cu e casnan cu GKMB 
no a haya habri pa e doño di cas controla rond di 
su cas. Consehabel pa busca y elimina criadero di 
sangura segun cu ta indica riba e foyeto cu GKMB 
ta parti durante e accion diadomingo awo. Pa mas 
informacion por tuma contacto cu GKMB na tele- 
fon 585-3325.□ 

ATA y Serlimar ta recorda: 

Diadomingo awor, containernan pa desperdicio na Rooi Afo, Paradera 




Relaciona cu e proyecto 
Milieustraat, Aruba Tour- 
ism Authority y Serlimar 
ta recorda cu diadomingo 
awor, 29 di november, lo 
bay tin e containernan 
disponibel e parkinglot 
di Centro Deportivo Rooi 
Afo. E orario lo ta di 8’or 
di maintapa2’or di atardi. 
Probecha y no warda te 


ultimo ora pa cuminsa cu 
e limpiesa di fin di aña. 

Milieustraat 

Cu e generoso sosten di 
ATA, dicho proyecto ta 
wordo ehecuta un biaha 
mas pa Serlimar den e con- 
cepto di un “milieustraat” of 
“caya di medio ambiente”. 
Nos gradicimento na ATA 


ta enorme pa e sosten du- 
rante henter e luna aki di 
Milieustraat. En breve, esaki 
ta encera e deposito separa di 
materialnan di desperdicio 
den nan respective container. 
Lo ta bay tin opzich- 
ternan presente na tur 
momento,specialmente pa 
dirigi y asisti bo den esaki y 
nos ta conta cu e cooperacion 
di un y tur. 

Tipnan pa preveni den- 
gue y Chikunguya tambe 
na Milieustraat 

Gele Koorts en Muskieten- 
bestrijding tambe lo bay ta 
presente pa suministra in- 
formacion di prevencion di 
dengue na publico. Ta tem- 
porada di awasero atrobe 
pues ta e momento pa con- 
trola cada skina di bo cas of 
cura pa mira si tin criadero. 
Elimina criadero dor di haci 
limpiesa na cas y den bario 
y ricibi bo tipnan valioso 
directamente di GKMB. Al- 
abes nan lo ta inspecciona- 


ndo e bario mes tambe pa 
posibel criaderonan. 

Duna Aruba e miho di bo! 

ATA sigur ta un instancia cu 
ta promove lo miho di nos 
isla y esaki defmitivamente ta 
inclui pa duna Aruba e miho 
di bo y yuda mantene nos isla 
limpi. Dor di duna prome na 


comunidad y pone contain- 
ernan disponibel, ta motiva 
tur habitante pa (man)tene 
rond di nan cas limpi y asina 
contribui pa mantene e bario 
mes limpi. 

Pa mas informacion, comu- 
nica libremente na 5245080 
of busca nos riba facebook. □ 



Como patrocinador di nan uniform nobo 

Garnier conectando beyesa y deporte di nos deportistanan 

femenino di team di futbol 


E marca internacional- 
mente renombra di Gar- 
nier, cu ta enfoca riba 
beyesa saludabel di e ser 
humano, ta sigui brinda 
sosten na comunidad, 
specialmente den e area 



di deporte. Garnier ta 
mira e importancia pa 
nos hobennan ta activo y 
asina hiba un bida mas sa- 
ludabel y bunita, door di 
haci diferente deporte. 

Nos hobennan ta conoci pa 
tin dinamismo pa eherce un 
deporte y hopi biaha ta falta 
di material of uniform pa 
nan por funciona optimal. 
Mirando esaki, Garnier a di- 
cidi di aporta grandemente 
cu e hobennan di Dakota, 
unda cu e team di dama di 
futbol a haya nan uniform. 
Cada categoria a batisa nan 
uniform na un manera dife- 
rente, unda cu Garnier taba- 
ta testigo di e alegria cerca e 
hobennan. Pa Garnier tambe 
esaki ta un orguyo di por 
sponsor e team di dama, cu 
ta practica e deporte di fut- 




bol. E ekipo aki a hunga alre- 
dedor di 22 wega pa campe- 
onato y e team completo ta 
consisti di alrededor di 30 
dama. Garnier a haci entrega 
tambe di un tremendo bas- 
ket cu diferente producto na 
e damanan di e team presen- 
te, cu sigur lo haya un bon 
uzo. 

Garnier ta kere den beyesa 
natural conectando nos cu 
otro y asina engrandece e 
famia di usuarionan di Gar- 
nier, cu ta conoci pa su ex- 
celente productonan di cali- 
dad. Garnier ta desea e team 


di futbol di dama tur clase di porada di training y compe- 
exito den nan siguiente tem- tencia. □ 

Homber sospechoso di atake na Colorado Springs a wordo captura 



Alcalde di Colorado a de- a sosode ayera na un sede 
clara cu e homber arma di Planned Parenthood na 
sospechoso di e atake cu Colorado Springs (Colo- 


rado) a wordo captura. “ 

E situacion a caba, seis ora 
despues di e prome yama- 
da di emergencia pa alerta 
riba a situacion” asina John 
Suthers, Alcalde di Colorado 
a bisa, señalando cu seis polis 
a enfrenta sospechoso. Au- 
toridadnan competente a se- 
nala cu di e atake aki a resulta 
11 persona herida cu a wordo 
transporta pa hospitalnan lo- 
cal incluyendo cinco miem- 
bro policial. 

Un agente policial, ken ta- 
bata pertenece na e departa- 


Sismo di 6.2 a registra na Chile 



informa. 

E sismo a sosode na careda 
di 6or di atardi (ora local) na 
69 kilometro for di e nort di 
Taltal, region Antofagasta. E 
sismo su origen tabata na un 
profundidad di 28 kilometro. 
Autoridadnan di Chile a des- 
carta un alerta di tsunami pa 
motibo cu e sismo no a pre- 
senta ningun caracteristica 
special pa declara esey. Q 



mento di polis di Universi- 
dad di Colorodo a muri den 
e incidente. Asina Mike Vio- 
lette, director di Orden Fra- 
ternal di Polis na Colorado, a 
informa a traves di su cuenta 
di Twitter. 

Ta pa resalta cu e luga unda e 
atake a sosode, ta un organi- 
sacion no gubernamental cu 
ta promove e salud sexual y 
di reproduccion. Un funcio- 
nario cu ta traha den e organ- 
isacion ey a bisa cu e motibo 
di e atake ainda ta desconoci, 
pero ta splica cu e ambiente 
venenoso cu ta alimenta e 
terorismo domestico lo por 
ta e causa principal. “Nos no 


sa ainda e circunstancianan of 
motibonan cu tin patras di e 
accion criminal aki y tampo- 
co si Planned Parenthood ta- 
bata realmente e luga original 
scogi pa teroristanan” asina 
Vicki Cowart, presidente y 
CEO di Planned Parenthood 
a bisa. “Nos ta comparti tur e 
preocupacionnan di hopi Es- 
tadounidense cu ta pensa cu 
e teroristanan ta creando un 
ambiente peligroso na Mer- 
ca, sinembargo nunca nos 
laga nos responsabilidad di 
brinda nos ayudo den un am- 
biente seguro na miyones di 
persona cu ta confia den nos 
servicio” Cowart a enfatisa. 


Un sismo di 6.2 a wordo nort di Chile, asina Servi- 
registra ayera na parti cio Geologico di Merca a 


Rusia lo pidi visa na 
ciudadanonan Turco 



Minister di exterior di Ru- 
sia, Sergei Lavrov a anun- 
cia den un conferencia cu 
su pais lo solicita visa na 
tur ciudadano Turco des- 
de dia 1 di januari 2016. 
Vocero di Kremlin, Dmi- 
try Peskov a señala cu no tin 
niun progreso ainda riba un 
peticion di Turkia pa un re- 
union entre presidente Recep 
Tayyip Erdogan y su homolo- 
go Ruso, Vladimir Putin. 
Turkia a propone e reunion 
entre ambos lidernan na Par- 
is na momento cu Erdogan y 
Putin lo asisti na e Cumbre 
Mundial di Clima (COP21) 
e siman proximo. Sinembar- 
go, Peskov a aclara cu no tin 
nada planea riba ningun re- 
union apart, asina agencia es- 
tatal TASS a señala. Ademas 


di esey, Peskov a asegura cu 
no tin informacion riba al- 
gun conversacion telefonico 
entre Erdogan y Putin. Bale 
la pena pa trece na contexto 
cu e relacion entre Turkia y 
Rusia ta na un momento di 
tension despues di e atake 
realisa pa autoridadnan di 
Turkia na un avion Ruso. □ 

EXECUTORIALE OPENBARE VERKOOP 

Op vrijdag 11 december 2015 des namiddags om 14.00 uur, zal in 
het auditorium van de Kamer van Koophandel en Nijverheid Aruba, 
ten overstaan van notaris mr M.J.C. Tromp of haar plaatsvervanger, 
de executoriale verkoop, als bedoeld in artikel 3:268 van het 
Burgerlijk Wetboek van Aruba casu quo als onherroepelijk 
gemachtigde bedoeld in artikel 1203 (oud Burgerlijk Wetboek van 
Aruba), bij opbod en daarop volgende afmijning worden gehouden 
van: 

een perceel eigendomsgrond, groot 727 m2, gelegen aan de Rudolf 
Arendsstraat in Aruba, kadastraal bekend als Land Aruba, Eerste 
Afdeling Sectie N nummer 307, met het daarop gebouwde, 
plaatselijk bekend als Rudolf Arendsstraat 42”; 
inzetprijs: Afl. 416.000,==. 

De veilcondities zullen 8 dagen voor de verkoopdatum ter inzage 
liggen ten kantore van voornoemde notaris. 

De executant behoudt zich het recht voor, de veiling uit te stellen 
en op te houden zonder de verplichting de reden(en) daartoe te 
noemen. 

Tot en met 26 november 2015 kan onderhands op het te executeren 
registergoed worden geboden bij een aan voornoemde notaris mr 
M. J.C. Tromp gericht geschrift. 

Bieders dienen terstond een bankgarantie te overleggen en in het 
bezit te zijn van een geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/ auction@notaristromp.com 

Energia di awa di ocean tin frusto na Corsou 


WILLEMSTAD - Banda di e fuentenan di en- 
ergia duradero solo y biento, for di poco tem- 
po a añadi un desaroyo nobo na Corsou: awa 
di ocean. Energia y friamento for di awa friu. 

Segun Fabien Cousteau, nieto di e explorado di 
ocean mundialmente famoso Jacques Cousteau, 
Corsou no por permiti su mes di sigui e curso 
conservativo actual basa riba energia di combusti- 
bel fossiel mas. 

Asina el a bisa diaranson riba un conferencia di du- 
rabilidad cu CHATA, vocero di e sector di hospi- 
talidad a organisa specialmente. 

Indice di salubridad 

“Corsou ta para halto riba e “Ocean Health In- 
dex”, Cousteau ta bisa. E Indice ey ta un sorto di 
Dow Jones Index pa salubridad di e awa di ocean. 
“Esey ke men cu Corsou tin bon condicion pa por 



ehempel saca energia y friamento for di awa di 
lama hundo.” 

Ademas e forma aki ta trece posibilidad pa desar- 
oya agricultura y horticultura na Corsou. Segun e 
orado huesped dr. ing. Jan Westra Corsou por saca 
hopi ganashi for di esey. “E sabiduria no f ey ain- 


da, p’esey specialmente horticultura no ta bay bon 
ainda. Pero sin tecnologia di calidad halto y gasto 
halto sinembargo bo por economisa enormemente 
y cria mata.” 

Eco Park 

Aeropuerto di Corsou (CAH) a pidi Remi Blok- 
ker di e compania Hulandes Bluerise pa lanta un 
proyecto pa energia di awa di lama hundo. En- 
tretanto gobierno a saca aeropuerto for di e proyec- 
to. E unico accionista, gobierno di Corsou, ke pa 
CAH ocupa su mes cu su core-business y no cu 
produccion y suministracion di energia. 

“Aruba tin un maneho berde y a drenta un ca- 
minda cla. Corsou por desaroya un maneho blauw, 
pero gobierno niun ora so no ta ocupa cu su mes 
cu maneho di energia. Caba, ora bo wak e imple- 
mentacion di energia duradero, bo ta mira cu ainda 
Corsou ta cana dilanti di Aruba. 


Giselle Mc William 


Corsou no mester cay atras riba e tereno di durabilidad 


WILLEMSTAD - Ta im- riba e desaroyonan cu ta 
portante pa nos aki na tumando luga den mundo 
Corsou cuminsa na pensa pa loke ta e tema di dura- 


Conseho Mantencion di Ley 
a bishita Gobernador 



WILLEMSTAD - Diamars ultimo Conseho pa Manten- 
cion di Ley di Corsou, Sint Maarten y Boneiro, Sint 
Eustatius y Saba, a bishita Gobernador di Corsou, Lu- 
cille George-Wout. Na e ocasion ey e Conseho a pidi 
atencion pa e rapportnan cu el a publica ultimamente 
relaciona cu Corsou. 


E titulonan ta: ‘Infrastructura pa combati corupcion’, Aplica- 
cion di crimen policial’/Institucion husticia hubenil na Cor- 
sou’ y Troteccion di mandatarionan’. Actualmente e Conse- 
ho ta consisti di e miembronan mr. G.H.E. Camelia, mr. F.E. 
Richards y mr. Th.EL. Bot.”Q 


bilidad. 

Giselle Mc William ta di 
opinion cu aki na Corsou 
mester cuminsa na ‘trigger’ e 
hende pa nos cana sam sam 
cu e desaroyo aki. Esey neta- 
mente tabata e motibo cu el 
a invita dos persona, Bianca 
Peters y Geert Kooistra pa ta 
orado na e charla informati- 
vo titula ‘The Impact of Go- 
ing Green’. 

Si tira bista con e desaroyo- 
nan ta tumando luga na Aru- 
ba, ta importante pa nos aki 
na Corsou tambe cuminsa na 
haci algo den e direccion aki. 
Den su discurso Geert Koo- 
istra a trece dilanti, cu nos 
mester wak kico por haci 
y hopi biaha nos ta busca e 
cambionan riba proyectonan 
grandi, pero den e caso aki 
cada hende por haci esaki 
pa su mes. Mester cuminsa 
na cas, na trabou of bou di 
gruponan di amigo y consci- 
entisa otro cu biba un bida 
duradero y di tin un socie- 
dad duradero no ta depende 
di gobierno y no ta depende 
solamente di e coopera- 
cionnan grandi cu ta domina 
e topico aki. 




Segun Mc William esaki 
mester ta un comienso pa 
nos stop di pone atencion 
na e cosnan negativo y haci 
tur posibel pa nos por bira 
un sociedad duradero. Na 
Aruba por ehempel gobierno 
ta sumamente ambicioso y 
cu un vision bon stipula ca- 
minda na 2020 nan ke bira 
totalmente duradero y esaki 
ta treciendo un cambio in- 
creibel den e Pais aki. 

E forma con nan ta haci esey 
na Aruba ta conhuntamente 
cu e parti ariba y esun abou 
di e comunidad, pasobra no 
por cuminsa ariba sin cu e 
parti abou ta bon informa. 
Ta hunto mester haci esaki 
pa tin un bon resultado. Ta 
netamente den e cuadro ey a 
cuminsa e siman aki pa plan- 
ta e simia aki na Corsou pa 
e asina yama ‘Green ‘s Cool’ 
cu ta un proyecto caminda 
ta bay duna informacion na 
alumnonan di scolnan avansa 
pa mustra nan e importancia 
di e tema aki y con nan mes 
por contribui na ‘trigger’ nan 
pensamento con nan por haci 
nan scol, nan bario y nan cas 
mas duradero posibel. 

Pa aña 2016 ya caba tin algun 
meta fiha pa bini cu un Cu- 
raçao Green Week conhunta- 
mente cu tur esunnan cu ta 
aporta den e tipo di desar- 
oyonan aki na Corsou y buta 
nan riba mapa. Un cos a bin 
dilanti y esey ta cu tin hopi 
hende cu ta trahando riba e 


tereno aki, pero mayoria no 
sa di otro y na momento cu 
tur e hendenan aki sea nan ta 
haci esey pa negoshi of hobi 
bini hunto, nos lo por bay 
na realisa cu Corsou ta hopi 
mas duradero cu nos mes ta 
kere, pero cu solamente e no 
ta bon coordina. 

Na Aruba a cuminsa cerca e 
hoben cu manera ta conoci si 
e brasa e idea aki, mesora lo 
por haya un desaroyo nunca 
bisto y ta netamente loke cu 
nos aki na Corsou mester 
haci y caminda tin boluntad 
por logra hopi cos di acuerdo 
cu Giselle Mc William. 
Aruba a conoce varios desa- 
royo y un di nan ta e cera- 
mento di e Refmeria, pero 
nan a compromete nan mes 
cu lo bay crea un pila eco- 
nomico nobo banda di tur- 
ismo y ta netamente loke 
nan ta haciendo cu e asun- 
to di durabilidad aki y ya 
por ripara cu companianan 
grandi ta estableciendo den 
e Pais. Banda di esaki Aruba 
ta profila den mundo como 
e isla di mas duradero den 
e proximo decada nan aki. 
Otro siman ta bay tin e con- 
ferencia riba clima na Paris y 
e hefe di delegacion pa Reino 
ta e prome minister di Aruba 
Mike Eman y cu esaki ya por 
nota cu mundo ta reconoci- 
endo e pais riba e tereno aki 
di acuerdo cu Giselle Mc 
William.Q 

A acepta ley di placa pa yiu pa BES 


DEN HAAG - Mayornan 
na Hulanda Caribense tur 
luna lo haya 38 dollar di 
placa pa yiu pa cada yiu. 
Un mayoria den Tweede 
Kamer definitivamente 
a acepta e ley cu ta haci 
esaki posibel. 

D66, SP, PvdA, CU y e frac- 
cion di dos persona DENK a 
bay di acuerdo cu e proposi- 
cion di ley. WD y PW a 


vota contra, manera a spera. 
VVD ta haya cu prome mes- 
ter palabra un norma prome 
cu por establece un suma, 
PW segun nan mes palabra 
ta contra un ‘barco yen di 
placa gratis’. 

Pura 

Ta e intencion pa paga e placa 
pa yiu entrante prome di 
januari, pero mester haci lihe 
si. E proposicion di ley ta bay 


Eerste Kamer, cu mester rati- 
fica e ley. Segun secretario di 
estado Jetta Klijnsma (Asun- 
tonan Social y Labor) mester 
pone personal extra traha 
riba e islanan pa por procesa 
e peticionnan cu ta spera di 
mayornan. 

E 38 dollar pa mucha no ta 
depende di entrada. Un mo- 
cion di Tjitske Siderius (SP) 
pa laga e haltura di e placa pa 
yiu depende di e entrada di e 


mayornan no a logra. 

E placa pa yiu na islanan BES 
no ta subi segun cu e yiu bira 
mas bieu, algo cu na Hu- 
landa Europeo si ta sosode. 
Un proposicion di Tunahan 
Kuzu (Denk) pa subi e placa 
pa yiu segun grupo di edad, 
no a logra. 

Peticion 

No ta pidi e placa pa yiu au- 
tomaticamente ora inscribi 


na registro civil. Siderius a 
boga pa esaki, pero e mocion 
aki tambe a rechasa. Riba e 
website di Rijksdienst tin un 
formulario pa pidi placa pa 
yiu. 

Por busca e formulario tam- 
be na un di e oficinanan di 
RCN, SZW, Belastingdienst, 
Centro pa Hoben y Famia of 
e departamento di asuntonan 
civil di Cuerpo Publico.Q 


Dos detencion ayera nochi pa caso asesinato na Freezone Airport 



WILLEMSTAD - Miem- 
bronan di Team di Ares- 
to a detene dos persona 
ayera nochi relaciona cu 
e asesinato cu a tuma luga 
algun luna pasa na Freez- 
one Airport. 

Den e caso aki un agente di 
Servicio Pan Americano a 
keda asesina riba 6 di maart 
2015. E asesinato a tuma luga 


durante di un atraco, ora cu 
un truck cu bara di oro a yega 
na e sitio pa descarga. Na e 
momento ey cuater homber 
cu cara tapa a sorprende e tres 
agentenan di Pan Americano. 
E atracadonan a los varios 
tiro y herida e trahadonan di 
Pan Americano y un di nan a 
resulta mortalmente herida. 
Un dje detencionnan ayera 



nochi a tuma luga den un tur bentana di e auto a bou y completo cu glas preto. 
auto na crusada Churchill- detene chauffeur y bay cun’e. E investigacion den e caso aki 

weg. Team di Aresto a basha E glasnan dje auto tabata tapa ta continua.Q 


Sherwin Leonora: 


Tin cos di sconde den UTS cu ta strobando control General di haci su trabou? 


WILLEMSTAD - Parla- 
mentario Sherwin Leono- 
ra di fraccion di Pueblo 
Soberano ke sa ta kico ta 
e motibo cu ainda Con- 
trolabel General no por 
cuminsa cu e investiga- 
cion den e compania UTS. 
Ya ta bay haci un aña cu 
parlamento di forma una- 
nime a acepta un mocion 
pa ordena un investiga- 
cion den e compania for 
di 2010 bin ariba. 

Segun e parlamentario, pa 
straño cu e por zona, aki dos 
siman pa ta mas exacto ta 
cumpli un aña cu e decision 
a cay y te ainda no a ni cum- 
insa cu e investigacion. Esaki 
ta algo remarcabel, pasobra si 
e tabata den sapato di e ge- 
rencia e lo a yama bon bini 
na control General, sabiendo 
cuanto discusion tin rondo 
di e maneho, e cifranan di 
e compania y e subsidiario 


pa asina pone un fin na tur 
e historia cu tin rondo di e 
compania. 

Aparentemente tin un stro- 
bamento di parti di geren- 
cia pa control General haci 
su trabou y esaki ta lanta e 
sospecho cu tin hopi cos di 
sconde segun parlamentario 
Sherwin Leonora. E stro- 
bamento aki di parti di ger- 
encia ta un falta di regla y e 
argumento di gerencia den 
e sentido cu datonan cu ta 
prerogativo di UTS cu lo 
por resulta riba caya y asina 
compromete UTS cu su 
competidonan, pero mester 
bisa cu e investigacion aki no 
tin nada di haber cu datonan 
confidencial di UTS y cu es- 
aki ta basa riba e tarea cu con- 
trol General a haya pa wak e 
eficiencia y transparencia pa 
loke ta trata trahamento cu 
placa di pueblo den UTS. 
Manera ta conoci, ultimo ey 
e compania a haci un ganashi 


di 40 miyon florin, pero no a 
mira niun dividendo cu a bin 
den caha di placa di pueblo, 
anto añanan anterior tambe e 
compania a haci ganashi se- 


gun cifranan cu gerencia mes 
a duna, pero nunca UTS no 
a duna dividendo den caha di 
gobierno manera Curoil si ta 
haci tur aña di un forma re- 
sponsabel. 


Segun Leonora, e strobam- 
ento aki pa controla cuen- 
tanan di UTS no tin nada 
di haber cu cifra of datonan 


confidencial cu lo por com- 
promete e compania di e 
forma aki. Den e caso aki e 
pensamento di e gerencia no 
tin validez di acuerdo cu e 
parlamentario. 


Na e momentonan aki e uni- 
co cos cu fraccion di Pueb- 
lo Soberano por haci ta di 
warda, pasobra a spera cu pa 
cuminsa di luna di november 
cu hues lo a bin cu un vere- 
dicto, pero esey no a sosode 
y mester respeta e proceso cu 
ta canando. E speransa ta, cu 
prome cu tur hende bay cu 
receso den luna di december 
cu lo tin un claridad den e 
caso aki. 

Un punto importante y in- 
teresante ta pa bay na wak y 
revisa e articulonan den ley 
cu ta duna control General 
mas poder pa por cumpli cu 
su trabounan. Esaki ta nec- 
esario pa evita cu ta perde 
tempo cu casonan den corte, 
mientras cu e operacionnan 
den e compania ta conti- 
nua, pasobra nan si no ta bay 
sinta warda riba e decision di 
corte, segun parlamentario 
Sherwin Leonora di e frac- 
cion di Pueblo Soberano.Q 

^ICONDOLENCIA 



Pasobra pa mi, e bida ta Cristo y morto lo ta ganashi. 

Cu inmenso dolor den nos alma y curason y despues di a lucha 14 aña na Groningen 
pa su salud, a bay biba den paraiso serca Jesus; 


^Aurora*. 

Ijcc Vii-hH r - , 4 f, 


^Aur&ra^ 

V 5frH»5T.M-WS&f:5W»lWC 


I 4 J 5S-H»5T. M-W^'WS-liCC 

Ixz VÁ 1 -fH , - , 4 f, 


^Aurora^ 

W »>0Kr>94l-Kn '5W-1*K 

I JlC VÁ 1 -+H r - , 4 f, 



^Auroxa* 

V 5frH»5T.MHW*&'5W-iWC 
I Ja M'JI-hf-lfi 


^Aur&xa* 

T* 5*-H»53-. M-W^iWS-lilCC 


^Aurora*. 

. -fl'WlTJJ* 

5frH»5r ■ 5M-WW • 5W-!i« 

Fn VJl-RiVW 


.^Auronu 

4 5frH»5r ■' W?-W9t' 5W-1WC 


Seth Paul Gabriel de Weever 

Mihor conoci como: “Sethje” 

Naci: 07Juni2001 (Aruba) 

Abay cu Señor: 19 November 2015 (Groningen) 


Na nomber di su: 
Mama stima: 

Tata: 

Welo y welanan: 
Ruman: 


Sharon Jacobs 

Elmo Edwin de Weever y Mireya 

Dominico Marcelino y Angela Mercedes Jacobs 
Elmond y Norma de Weever 

Caleb de Weever 


Tanta y omonan: fDamiano Adolfo y Isa Janeth Franken y famia 
Cefora Pineda y famia 
f Sandra y Ramon Croes y famia 
f Salomon Pineda 
Jasmin de Weever y famia 
Sjaniro de Weever y famia 
Gisel de Weever y famia 

Primo (a)nan: Alejandro y Nathalie Pineda 

Ross y Ghislaine Franken 
Cindy Franken y Chris Lacle 

Damiano, Lya Zack, Silvienne, Giliane, Gracylaine, D’angelo, 

D’sjone 

Mihor amigonan na Hulanda: Eddie y Vincent 


Demas famiay amistadnan: Jacobs, de Weever, Hormaza, Trullo, Franken, Hernandez, 
Pineda, Lacle, Faarup, Polanco, Arends, Restrepo, Quintero, Falconi, Loefstok, Wernet, 
Vrolijk, Winklaar, Scott, Wilson, Alleyne, Kolfm 


Nos ta pidi nos disculpa si den nos tristesa nos por a lubida un of mas famia. 


Acto di entiero lo tuma lugar diasabra 28 di november na Aurora Funeral Home cumin- 
sando di 2’or pa 4’or di atardi y lo sali pa Santana centraal na Sabana Basora. Nos ta pidi 
encarecidamente pa no bin na preto, recordando cu Seth semper tabata alegre y positivo. 


Adres pa condolencia: Aurora Funeral Home, diabierna 27 di november 2015 di 7’or pa 
9’or di anochi. 


Despues di entiero no ta ricibi bishita di condolencia na cas. 

Enbes di flor of krans un donacion pa un “Bon Causa” lo ta altamente aprecia. 


.^Aurora,., 

T«l 59S-06&7 / > S60’T403 

Fax.: S3B-669B 

tÉ Yama Dios danki bou tur circumstancia 
pasobra esei ta loke Dios ta desea”. 

1 Tesalonisensenan 5:18 
Nos ta anuncia cu a fayece: 



Petronilia Rosaria de Cuba 

Mihor conoci como “Nelly” 

★30-09-1927- j-26-11-2015 
Acto di entiero lo wordo anuncia despues. 


■^Aurora^ . 

tei sea-oasr; stuese t seo-noa 

Fax: 5SB-6&9B 


Señor ta mi wardador, mi’n tin falta di nada, den cunucu 
di yerba berde. E ta pone mi sosega. E ta hiba mi na awa 
trankil, pa mi bolbe haya forza. 

Salmo:23.1 

Cu inmenso tristeza na nos curazon nos ta participa 
fayecimento di: 



Federico Mercelino Donata 

Mihor conoci como “Fedjai of Djai” 
^26-04-1932 J27-11-2015 
Acto di entiero lo wordo anuncia despues. 

Aruba Tourism Authority 

A honra bishitante leal y amigabel na Hilton Aruba 

Carribbean Resort & Casino 



Oranjestad- Reciente- 
mente Aruba Tourism Au- 
thority tabata tin e gran 
placer di honra bishitante 
leal y amigabel, na Hilton 
Hotel como bishitante 
di Bishitante Distingui y 


tambe biniendo Aruba 10 
pa aña consecutivo. 

E titulo honorario simbolico 
aki a wordo presenta den 
nomber di Minister di Turis- 
mo, como muestra di aprecio 


na huespednan cu tin 10 aña 
bishitando nos Isla consecu- 
tivamente. 

E honradonan presente ta- 
bata Sr. Richard & Sra. Nan- 
cy Makara residencia for di 
Stamford Connecticut for 10 
aña consecutivo. 

Huespednan ta miembro 
leal y ta encanta nos Isla su 
bunitesa, e cordialidad di 
nos hendenan, nos clima y 
nos playanan, e siguridad in- 
menso, seleccionnan di res- 
taurantnan, shopping for di 
exclusivo pa elegancia, y hopi 
otro actividadnan cu nos isla 
tin pa ofrece. 

E certificado aki a wordo pre- 
senta door di Srta. Darline S. 
de Cuba representando Aru- 
ba Tourism Authority hunto 
cu Sra. Germaine Wever 
Front Office Manager, Sr. 


Sinterklaas y su Pietnan: 

Ta warda nos muchanan na Divi Phoenix 
diahuebs 3 di December 



Manera ta un gran custumber e famia fe- 
liz di Alhmabra hunto cu Tio George y 




Tanchi Esme ta celebra e fiesta di Sinter- 
klaas tur aña pa nos muchanan, y esaki ta 
Diahuebs dia 3 di December 2015 di 5’or 
pa 8’or pm na e ballroom di Divi Phoe- 
nix. 

E prijs ta Afl. 10,00 y esey ta inclui Cupcake 
, Saco di Mangel, Juice, Pastechi y Chips . 
Por inscribi yamando 5616151 prome cu dia 
2 di December pa reserva e luga di e mucha 
(nan) pa asina dia 3 nan por gosa hunto cu 
Sinterklaas y Piet Polis cu ta na Aruba pa asina 
mira pa tur mucha comporta. 

Lo tin presentacion di Grupo di Baile ... Sto- 
ria bunita di Sinterklaas, Musica di Megateca 
Genie y tambe leuk ambiente cu Tanchi Esme 
y Tio George. 

Luga ta limita pues no warda te ultimo paso e 
buki di Sinterklaas ta yena. Q 



Olivier Maumaire General MOD di Hilton Caribbean 
Manager, Sra. Tasha Agana Resort & Casino.Q 



Sra. Suzette Maureen 
Hibbert 

Mihor conoci como Suzy 
★22-12-1955 - J25-11-2015 
Acto di entiero lo wordo anuncia despues. 


^Aiirora.y 

Tai ( 330-1402 

Fax: 5SB-663B 


“Señor ta mi wardador, mi n’ tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa”. 

Salmo: 23 


Cu inmenso tristesa den nos curazon nos ta anuncia 
fayecimento di: 

PERSONAL GRATIS MAX 20 PALABRA - TA ACEPTA AVISO FOR Dl 9:00AM - 4:00PM| 

PASA LAGA BO AVISO NA OilCINA Dl BON DIA ARUBA WESTSTRAAT #22 


SEHVICIO 

PUBLICO 

Sra Peruana Ca oFiase 
servloo ili h^F'.i limpi y 
tambe- slrika pana 
TbL COO-372G 

SERVICIO 

PUBLICO 

ParflisMJ de ftosas ouido 

pc'i bondo driinsdi. 

Toi: 566-9540/566*2667/ 
749-7935 

SiRVFClO 

PUOLICO 

Nos La hasi tur aorto di trabao 
di cwstnitfion e.o. [Xeisler, 
page legsls. tratia cuna, verf y 
trabao di ramodalacion y 
ranodacion di edriitio. 

Tel: 660-799? 


5ERVICID 

PUBUCO 

Ta afre&e tur lipo di trabao di 
etectriçiieoi. Ta hasi 
insteiecion. repenecion, 

korlsiuilingi, broakor. 

Tn | : 56G-502& 

SEHVICIO 

PUBLICO 

Te ooile malo ohikilo o( 
yrandi y la benta su&hi aFc- y 
ta bsnde sarito. piedra y 
greniel oe bOO prips. 

Tel. 562-2632 

SEHVICIO 

PUBUCO 

Nos la yuc)8 cu uoiswerK 
guia den ambienle Fam lia r. 
Tol: 745-2305 


Huebles di Hoiel 

fl®SMBll UZUR 

Sirt»1i ii9Z diljnii5 Chf«S*Dcrmartci ^ 



■OfL^ 


Nos lin oferta special riba 
CAMA QUEEN SIZE. (marca 'Samons) 
tw solamonle Afl. 575.* 

Ofstia la valido ie cu 11 Deoember. 
Pasa busoa di bo proma cti nan caba. 



TA BENDE 

Un Yaris aña 2000, por pa&a 
wak e au lo sio compromiso 
SDcatDrowijk #14-D. Prija 
Afl. 4600,- Tel: 533-6315 


TA BENDE 

Un PlANO Keyhoard 
Iteciedo) pjofesionai Yemehe 
PSR*S*5O0 5 octeves, 
sorndos impresionantes con 
la oompra ic rcyeio ol sortc 
dol todado y ol Itf ro. 

Tel: 5fi6-774B 

TA BUSCA 

Trabao pa hasi cas limpi y par 
cuahma lambe Tel:660-2660 


FOR 

LiFetime ownarship ai La 
Çftbaru3 ixie bedroom. Fridey 
check in V.'eek 29. 3Q. 31 
A9. 20OQ,- a waek or all 3 or 
AH. 5000.- Whezzsip 
736-2626 

TA BENDG 

Bfldliner usa den perfedo 
oondishon p8 Toyote Hiiux 
ftickup. Be-dl ner use den 
perfecto oondishon pa Tc-yota 
Hiliwt Pickup tS97 Vm 2002 
Singlç ceb lengp. 

Tel: 564-5242 


ABONAPA SDUIMENIE AFL. 3S,- PHIUNA YHICIBITOH DIR BO CORAHTHAN PREFERI 

MAS CERCA Dl BO!! 




H:® M 


Wvit 





Yena aki bao e siguiente informacion: 


Talafnnn O CsbfirtiJrti C* 

I glgrVOn □ Coferanoiia Tra&w. 

□ Pn$M via Banççi iHLand.rç iid «3 ■ HM* 

□ Fa^lAftjbl BáñJL ABOOftlUH E 

□ PapaCMiCNlINi 

□ PcrsDinl na cñcinj di Bon DiaAnjba. 

□ P&fió frn BOX 


NiMTit-tr CoiTipMd:. 

-di Enlrtpj- . .. 


JLtftr## di Gcbnflzi:. . 



■-I - . . _ O r*»dflnCufi. 

Pago Adelanta: oeLuna oiana 

Pnga cu CriHlit Canf. Ml pcrs dr n la n uIgfezh £ S. F. H V pn fftcblla mL: 

O OMjfftro OQ*4lt CwQ ArybR 02.nk H.V, 


CvdNa 


F^hf (V PPiT rf* rjJtaTiT. 


i rh ri-mL* _ 


Vama na [elefDDii: 587-7900 flf manda via fav: 582 - 70 W www.bond jacom 


TA HUUR 

AparUvient 1 camber pe 
Afl. 1200,- silua na Wayaca 
FtosiOonce. makimo dos 
persona, inclui water, cable. 
gas. exclu i conanta. 

Pe mas Bnformeckjn 
Tel: 592-9966 

TA huur 

Studio Apadmenl na Pds 
Abao. Pa mas informacion 
Tel: 593*2503 

TA HUUR 

ApariamanlO na Pm 
C hiduilo 8223-E paAfl, 759 ( * 
+ deposilo. 

Pa mss i nfrjrmacio-n 
Tet: 569-4661 

TA HUUR 

Oos eperfmerKtememp npbo 
na Paradera.Pa mas 
irifDrmacibri punka pá 
Gregory MathiSdn. 

Pa mas infnrmaciHT 
Tel; 592*2361 

TA BENDE 

Ganga y mas g anga. ora bo 
cumprs 20 S8C0 d I y&i'dur'O di 
Afl. 5,- pa yn. Nqs te entrege 
nan ofarta di 1 di Aug la dia 
15 Aug St. Marfha 812. 

Pe ma 31 nformacion 
TbI: 564-4456 

TA BENDE 

Un mesa di 10 diFerenile 
waga manca Murray 
Afl. 650,* Un bicicfeta 7*3 
aña AF1. 550.- 
Tel: 593-7366 

TA BENDE 

Eoririiar iSiáák di sccunty. ou 

tiir sti p8pd updete y no flo 

debe di belastirg pa reunicn 
bo por ya ma oF manda un 
whfUsepp. mobil. 

Tel: 690-0543 

TA BUSCA 

Ta busca porsona pa 
traha den restaurantfbar 
Pa mas inforTnacion 
Tell: 5921646 
E-mall: 

Kcn nnala02@oullook. 
com 


TA BENDE 

Sanlo. piodra y griiniel bon 
pnjs, fft wrlft mftlft grerKli y 
chiquilo y 1a benla sushi afo. 
Ps mas inFormacion. 

T«l: 062-2532/606*1367 

TA BENDE 

GORCHQN PILLOW TOP 
QUEENSIZE 1.90X1.5BM 
SOX SPRlHG QUEEN SlZE 
2.O1X1.60M TLIft DOS PA E 
SPECIAL PRIJS Dl AWG.350 
PA MAS INFORMACION 
Tel: 692*6657 

TA BENDE 

Un Ford Exp'orer 2003 
A'G. aulumalic. 5 pDrta. Bon 
corpicion. Prijs A6 6 000,- 
Pa mss i nfbrmacitxi 
Tel: 593-B063 

TA BENDE 

WANDMÉUBÉLAWG 75.-- 
TOLDO 2.44X1.07M 
AWG.350 

Pa mui Nlformacidd 

Tel: 592*6657 

TA BENDE 

Un sct di saia Aifl. 509.* 
i stoof di 4 bumer Afl. 400.* 

1 frigidarre chikilo Aft. 500,- 
1 talefofi AFi. 100.* 

Pft mftft i nfojmacion 
Tal: 594-0391.' 536-6167 

TA BENDE 

Un ces ne SoooforoJaen b 25 
TaKatie Repport 
Awg. 270.000.= 3 camber - 2 
baño, sela, comedor. cusHina, 
palio. Pnjs Afl 225.000,= 
Situa oantrai dan FMaya. 

Pft mns inffompclon 
Tel: 593-0077 of 593-6909 


TA BENDE 

Un 2 bax y 2 colchon 
malrimomal. 

Pft mas informacion. 

Tel: 641*1224 

TA BENDE 

Un ces grandi i200m ou 
espacio oa banda apart, 
banda di ca minda grandi d i 
Tenifi L&endert pe Orenjesied 
bon pa negoshi, ofkrna. 
dokler. etc etc. 

Tfrl: 56D-99Z9 




DENUNCIA MALTRATO 

contra 

Hende Muher 

Tel: 583-5400 

A yega e punto mas halto di Aruba Bank Express Branch 



ORANJESTAD - Recientemente, Aruba 
Bank a celebra e tradicional "Spant en Bier” 
cu un encuentro ameno entre gerencia y tra- 
hadonan di construccion despues di a yega e 
punto mas halto di e edificio nobo den Caya 
Grandi. 

Construccion ta marcha bon na Caya G.F. Betico 
Croes #41 mientras cu e edificio original pronto 
lo wordo uza pa otro proposito. E demanda di e 
cliente pa facilidadnan cu ta contene servicio in- 


novativo cu ta brinda e cliente loke e mester den 
un tempo mas cortico ta creciendo, segun Rocila 
Acosta, Directora Ehecutivo di Aruba Bank, en- 
carga cu aspectonan di retail banking. 

Aruba Bank su Main Street Express Branch lo 
ocupa un area di mas o menos 78 meter cuadra cu 
lo reemplasa e edificio cu a wordo construi den 
añanan binti. 

Construccion lo wordo completa na inicio di 2016. 
E proyecto, cu ta e prome concepto di “sefl-service 
banking” na Aruba, lo brinda servicionan comple- 
tamente modernisa bancario cu ta facilita transac- 
cionnan den forma automatisa. 

Segun Sharon Fránkel - De Cuba, Directora Gen- 
eral di Aruba Bank, Aruba Bank ta mira e balor di 
mantene su presencia den centro di Oranjestad 
cu servicio facil y rapido pa esunnan cu ta traha 
y biba den cercania. E1 a sigui bisa cu nan ta wak 
un corelacion entre mantene presencia y ta exitoso 
den locual cu nan ta ofrece. 

Aparte di mantene su presencia historico den cen- 
tro di nos ciudad e proyecto lo sigui conta cu su 
parkeerplaats pa acomoda cliente cu ta bishita e 


sucursal como tambe aporta na e infrastructura 
fresco y moderno di nos caya principal. 

E apertura di e Main Street Express Branch lo 
tuma luga oficialmente na inicio di 2016 y lo wor- 
do anuncia den medionan local y lo conta cu nu- 
meroso actividad ariba e plasa su dilanti pa asina in- 
troduci e filial bancario na e comunidad di Aruba. 
Esaki lo ta e prome sucursal bancario cu lo brinda 
posibilidadnan bancario rapido, facil, y conveni- 
ente pa e bida rapido di nos clientenan.Q 



Frank Williams: 

Un invitacion special na abo pa presentacion 

di mi obra “Bista Adapta 



Diaranson awor, dia 2 di 
December, tin presenta- 
cion di e buki titula: u Bi- 
sta Adapta: Biahamento 


ta hancha e curason” skir- 
bi pa autor y contado di 
storia sr. Franklin A. Wil- 
liams. Esaki ta tuma luga 
na Biblioteca Nacional 
Aruba situa den George 
Madurostraat pa 7’or y 
mey di anochi. 

“Bista Adapta” ta un colec- 
cion di 8 storia y relato basa 
riba observacion. Observa- 
cion ta crea cantidad di im- 


presion, cu e autor ta almace- 
na den su mente. Impresion 
nan ta stimula su inspiracion 
y su inspiracion a resulta den 
e coleccion di storia y relato 
aki. 

Ta comosifuera su inspira- 
cion a drenta den almacen 
di su mente y a core sali cu 
un botin di cuenta y relato. 
Primordialmente e buki aki 
ta pa diberticion di e lesado, 


aunke cu aki aya e cuentan- 
an no ta laga di tin un tenor 
skerpi of critico. E buki ta 
dedica na Frank Williams 
su amigonan, Yubi Toppen- 
berg, Boy Escalona y Delwin 
Gomez. Diseño di e portada 
ta di sra. Rhona Lemminga. 

Tur hende ta keda cordial- 
mente invita pa presentacion 
di e buki: “Bista adapta”. E 
buki aki ta su di 11 (diesun) 


publicacion. 

Frank Williams ta trahando 
riba dos otro produccion 
actualmente y ta spera di 
presenta nan (of a lo menos 
un di nan) e aña binidero. E 
buki ta na benta e anochi di 
presentacion y despues lo ta 
disponibel na libreria. Na fi- 
nal di e anochi e autor lo fir- 
ma su buki. Un y tur ta bon 
bini.Q 


Empleadonan di Troop Casino a celebra 5 aña di existencia 





ORANJESTAD - Diaranson atardi empleadonan di Troop Casino a bin hunto pa 
celebra e echo cu Troop Casino a haci 5 aña di existencia. 


Durante celebracion a haci reconocimento na diferente trahado cu a cumpli aña trahando cu 
Troop Casino. Gerencia a felicita nan y a haci entrega e personal un regalo den forma di un 
holoshi y un pin. Tambe gerencia di Troop Casino ta desea e pueblo di Aruba un feliz fin di 
aña 2015 y ta manda un palabra di danki pa e sosten durante aña 2015.Q 

Alegria den pueblo di Noord cu apertura oficial di su MFA 



ORANJESTAD - Den un 
ambiente festivo a inau- 
gura oficialmente edificio 
di MFA-Noord. Un can- 
tidad grandi di habitan- 
tenan di e bario di Noord, 
mes cos tambe di otro 
partinan di Aruba a yega 
na e edificio cu ta diseña 
y construi den e forma 
mas sostenibel posibel pa 
presencia su apertura. 

Henter e anochi tabata for- 
midabel. Himno di Aruba 


canta pa Jack Tromp, a duna 
contenido special na e ano- 
chi bunita y special. Frend- 
sel Giel di SOGA a papia di 
e convivencia cu antes tabata 
reina den barionan na Aruba 
y sigur den Noord unda el a 
nace. “Esaki ta loke e edifi- 
cio aki ta para pe. Pa hende 
topa cu otro, combersa riba 
cosnan di tur dia y na mes 
momento haci uzo di e servi- 
cionan cu ta wordo brinda.” 
Su director Richard Tromp a 
bisa di ta satisfecho con cos- 


nan a bay te awor. “Na luna 
di juni nos a cuminsa traha 
caba aki y awe nos ta celebra 
apertura di MFA Noord.”. 

Minister Sevinger a papia di 
un vision cu a bira realidad. 
“Nos tur ta aki para dilanti 
un edificio bunita y moder- 
no unda tur hende por bin pa 
haci uzo di loke e ta brinda, 
danki na un vision. Un vi- 
sion di e actual gobierno y 
su Prome Minister Mike 
Eman.” Despues di presen- 
tacion di bailenan cultural pa 
un Damita Cultural Jouemy 
Hernandez y e grupo ‘Ro- 
sea Cultural’ Prome Minis- 
ter Eman a hiba palabra. Cu 
un bos yena di emocion el a 
conta con a cuminsa traha e 
centro multi funcional MFA 
Noord. Un centro cu ya den 
corto tempo a duna muestra 
di su motibo di existencia. 
Despues di a yama danki 
na tur cu a traha cu alma y 
cuerpo riba ehecucion di 
MFA Noord, Prome Min- 



ister Eman a revela number 
di e edificio. “E luga aki ta 
bay yama na un persona ma- 
sha keri y stima den bario 
di Noord. E ta bay yama 
‘Cas di Titi’ na honor di Sra. 



Titi Tromp. Un awasero di 
aplauso a sigui. A corta cinta 
y tur hende por a drenta pa 
mira con bunita e luga ta. Un 
pabien grandi na pueblo di 
Noord y Aruba henter.Q 




Cuerpo di Inmigracion a ricibi reconocemento special di ShocoAwards 



Diahuebs anochi tabatin un 
evento special unda cu Shoco 
Awards conhuntamente cu ATA, 
Ministerio di Turismo, Trans- 
porte, Sector Primario y Cul- 
tura y AHATA a entrega e prome 
reconocemento special pa loke ta 
e premiacion di 2015. 

Shoco Awards mes lo tuma luga dia- 
domingo 29 di november den Re- 
naissance Convention Center, pero 
mirando e importancia di e recono- 
cemento special aki, a haci un excep- 
cion y a bay te Aeropuerto Interna- 
cional Reina Beatrix pa haci entrega 
di dje na un entidad hopi importante 
pa nos industria turistico. 

Ta trata aki di Cuerpo di Inmigracion 
cu ta e prome cara cu nos bishitan- 
tenan ta topa ora nan yega Aruba. 
Cada un di e miembronan di e cu- 
erpo aki ta nos embahadornan turis- 
tico, nan ta esunnan cu tin e prome 


oportunidad pa brinda e impresion y 
experiencia cu ta haci di nos isla uno 
unico y unda cu e amabilidad di nos 


hendenan ta resalta. 

Minister Otmar Oduber a indica cu 


tur integrante di Inmigracion ta un 
parti integral y importante di e exito 
di nos turismo y como tal e recono- 
cemento di Shoco Awards of Excel- 
lence ta hopi na su luga. Un recono- 
cemento di excelencia den servicio 
pa e agentenan di inmigracion ta un 
manera di bisa danki pa e trabou cu 
nan ta realisa tur dia y un reconoce- 
mento bon mereci. 

A haci entrega di e reconocemento 
special aki durante un evento special 
na aeropuerto mirando cu ta trata di 
mas cu 70 miembronan di inmigra- 
cion cu a hay’e y como tal a busca un 
ocasion diferente y un orario conve- 
niente pa por a conta cu presencia 
di mayoria di nan. Minister Otmar 
Oduber ta felicita y gradici cada un 
di e personanan cu ta forma e ekipo 
di inmigracion pa nan trabou y dedi- 
cacion contribuyendo asina na bien- 
estar di nos isla. □ 

Tr/p di Pasco rond mundo! 


Pasco ta ilumina ciudad di 




Un shelo yen di streanan 
ta ilumina “Calle Lirios” 
na e centro di Malaga. 
1.646.049 luznan lo ilu- 
mina e ciudad te dia 6 di 
januari proximo. 

E decoracion principal 
ta un structura di koepel 
di 25.500 kilo cu 554.782 
puntonan di luz. E inau- 
guracion a tuma luga a 
ayera cu e presentacion 
teatral di Miguel Pino 
interpretando “Las aven- 
turas de Peneque el Va- 
liente” pa diberti na e pu- 
blico mas hoben. Pero no 
solamente e iluminacion 
lo resalta e bunita tempo- 
rada aki na Malaga, pero 
tambe e presentacion spe- 


cial di tur e matanan den e 
plasa “Torrijos” y na e Lago 
di e parke “Huelin”, entre 
otro mas luganan simbolico 
di e ciudad. E iluminacion a 


wordo traha cu un inversion 
di 573.211 euro (na e centro 
di e ciudad) y cu un costo di 
consumo electrico di aproxi- 
madamente 1.500 euro. 


Malaga na Spaña 




Directiva di FSTT: 

A haci entrega di fondo recauda, 
di un exitoso Bingo 



Dia 31 october ultimo 
FSTT tabata tin su 
actividad pa recauda 
fondo na beneficio di Mary 
Joan Foundation, Cruz 
Cora Aruba y tambe BOB. 

Cu hopi satisfaccion 
directiva ta wak cu un anochi 
exitoso riba e parkeerplaats 
di Setar completamente yen. 
E actividad di recauda fondo 
aki no tabata posibel sin e 
sosten boluntario di traha- 
donan di SETAR, boluntari- 
onan di Cruz Cora y Mary 
Joan Foundation. 

Man den man cu e trabao bo- 
luntario tambe nos a conta cu 
e tremendo sosten di SETAR 


N.V como tambe comercio y 
comunidad en general. 
Directiva kier a haci uzo di 
e oportunidad pa gradici tur 
instancia y persona cu den 
un forma of otro a duna nan 
sosten pa haci e recaudacion 


di fondo un exito rotundo 
di cual ta duna Fundacion di 
Trahadonan den Telecomu- 
nicacion (FSTT ) e estimulo 
pa sigui duna un man na nos 
comunidad. Un danki di cu- 
rason 

IISOCIAL 



Show musical pa henter famia “ A CHRISTMAS CAROL “ 




ORANJESTAD - Anali 
Cabrera Foundation hun- 
to cu Tayer Crea y Siña 
(T.C.S.) y e talentoso ar- 
tistanan di Aruba Kids’ ta 
den ultimo ensayonan pa 
presenta e bunita obra di 
theater musical U A Christ- 
mas Carol”. 

A Christmas Carol” ta un fa- 
moso obra Americano skirbi 
pa e Britanico Charles Dick- 
ens, auspicia pa Laboratorio 
Familiar, Wendy’s, Sam- 
som Bookstore, Manrique 
Capriles, Departamento di 
Cultura Aruba (DCA), Prins 


Bernhard Cultuurfonds y 
INCBTR, caminda artista ta 
nace. 

E historia aki a wordo presen- 
ta pa diferente film di Holly- 
wood manera, “The Grinch” 
y “The Phamtos of Scrooge”, 
ambos interpreta entre otro 
pa Jim Carey, “Barbie”,etc. Y 
awor T.C.S y Aruba Kids’ lo 
presenta e historia literal aki 
na Aruba. “A Christmas Car- 
ol” ta trata di Sharon, kende 
ta hopi talentoso y exitoso. E 
tabata un mucha muhe pober 
victima di tentamento, pero 
ora e mama a haya un heren- 


cia, nan bida a cambia y el a 
cuminsa tenta otro nan. 

Un dia el a dal su cabes y bay 
den un soño profundo net un 
mey ora prome cu Pasco y ta 
wordo lanta pa 3 angelnan. 
Angelnan cu a revela na dje 
con miserabel e tabata biba y 
cu e ta perdiendo tur opor- 
tunidad den bida pa motibo 
cu e ta cruel y e destino teri- 
bel cu ta bin si e no ta cambia 
su actitud. E ta confronta su 
propio historia pa medio di e 
amargura, y mester dicidi su 
propio futuro. E tres angel- 
nan ta hiba Sharon traves di 
un increibel biahe y asina e lo 
siña pa habri su curason na e 
ambiente di Pasco y cu alegria 
pa biba. 

Riba diaranson 2 di decem- 
ber venidero pa 7’or pm te cu 
8:30 pm, e obra musical aki ta 
wordo presenta na CAS DI 
CULTURA. 

“A Christmas Carol“, esaki 
ta un show di mucha pa mu- 
cha, caminda e publico lo tin 
oportunidad di entre actua cu 
e artistanan y tambe tur ticket 
ta drenta den e sorteo pa par- 
ticipa den e weganan camin- 
da lo tin hopi premionan pa 
tur participante y tambe pa 


e ganadoranan di premionan 
special. 

Anali Cabrera Foundation no 
ta pone enfasis riba Sinterk- 
laas y Zwarte Piet, a pesar di 
e fecha cerca na evento aki,pa 
motibo cu ta wak esaki como 
un forma di tentamento riba 
muchanan di color scur y 
no kier sigui influencia den 
un forma negativo e genera- 
cionnan cu ta lantando pa nan 
no sigui wak esaki “como 
algo normal” di haci bofon 
cu cierto muchanan di nos 
comunidad cu ta di un color 
diferente na nan. 


P’esey e enfoke ta pa sigui 
promove e ambiente di Pasco 
como un oportunidad di re- 
flexiona riba amor, pordon y 
union den famia No perde e 
oportunidad aki pa bini y dis- 
fruta den famia, un ambiente 
di un dushi Pasco riba diaran- 
son 2 December venidero pa 
7’or te cu 8:30 pm na Cas di 
Cultura. Carchinan ta ob- 
tenibel na Van Dorp di Dako- 
ta, Samsom Book Store y Cas 
di Cultura mes. Bin y apoya 
nos artistanan local, bo lo tin 
un oportunidad di ta un di e 
ganadoranan.Q 


Rotonde dilanti Aeropuerto ta den ambiente di fin di aña 


ORANJESTAD- E ta un di 
y mas uza riba nos isla. Tur 
cu ta yega nos isla anual- 
cos cu ta mayoria di esunnan 
rotonde dilanti Aeropuerto 
di aña, despues cu Minister 
e luznan hunto cu gerencia 
N.V, patrocinado di e dec- 

Cu e bunita gesto aki, Aruba 
Bario ta duna bek na comuni- 
den ambiente di Pasco y Aña 
ultimo añanan, esta decoracion 
creciendo mas y birando mas y 

Minister dr. Alex Schwengle 
paz, di reflexion, di duna mas 
cu otronan. E mandatario, para 
puerto a haci un apelacion riba 
trankilo den trafico, sea mas 
cu e dianan aki lo ta druk, pues 
bo sernan keri na cas ta spera 



e rotondenan di mas grandi 
e mas di 1 miyon turistanan 
mente ta pasa den dje, mes- 
bibando pariba di brug. E 
awor ta den ambiente di fin 
dr. Alex Schwengle a cende 
di Aruba Airport Authority 
oracionnan y luznan. 

Airport Authority hunto cu Bo 
dad, hincando henter e pueblo 
Nobo. E ta un tradicion di e 
di e rotondenan, cu tur aña ta 
mas luhoso, creativo y bunita. 

a enfoca riba e temporada di 
cu ta pidi y di convivencia pa 
na e rotonde dilanti nos Aero- 
tur automobilista pa bay mas 
cortes y pa tin pasenshi. Corda 
sali mas trempan y corda cu tur 
ansioso bek riba Bo. □ 





































Prijs internacional Dollar 


US Dollar A 

1.00 USDÁT 

Argentine Peso 

9.687298 

Australian Dollar 

1.389201 

Bahraini Dinar 

0.377249 

Botswana Pula 

10.848333 

Brazilian Real 

3.726502 

British Pound 

0.664876 

Bruneian Dollar 

1.411337 

Bulgarian Lev 

Canadian Dollar 

1.334628 

Chilean Peso 

7.206711 

307.078151 

0.304779 

Botica na warda 

San Nicolas:SeroePreto Tel: 584-4833 
Oranjestad:Oduber Tel: 582-1780 

Doctor na warda 

Oranjestad 

Dr. Tromp Tel: 584-7224 
San Nicolas 

Dr.Yagua Tel. 586-0512 


Schedule diCrucero 


Tene na cuenta cu Schedule por cambia sin aviso previo. 

1 


Seruicio di Taxi 

Aruba Transfer Touir 4 Taxi C.A 

Pos Atoao#41 

P.O Bax 723Aiuba 

Tel: 562 2116-562 2010 

Fax; 533 696B 


Taxi AddTess Service (!4h) 

L.G Smilti Blvd #234 

Oranjestad, Aruba 

Tei; 567 5900 

Fax: 587 1926 

E-mait: tas@selarnel.aw 


Dia: 

Fecha: 

Crucero 

Yegada 

Salida 


Diabierna 

27 november 

BRITANNIA 

07.00 

18.00 

C 

Diasabra 

28 november 

MSSTARPRIDE 

05.00 

18.00 

C 



ISLAND 

PRINCESS 

06.00 

12.30 

B 

Diadomingo 

29 november 

MEINSCHIFF3 

06.30 

23.00 

C 

Dialuna 

30 november 

AIDADIVA 

07.00 

18.00 

B 



AZURA 

07.00 

18.00 

B 




servicio Arubus 

ror nosca orario v ruia rma wiMw.aruDus.com 


Centrale Bank van Aruba 

Daily Exchange Rates -11/27/2015 


^ EIYIERGEIICIA 

V 

911 

Polis: 


OranjfiLJd: 

ICO 

San Nicolas: 

104 

Sanla Cruz: 

105 

NoorçJ’ 

107 

Tlpiine: 

11141 

Brandweer: 

115 

Ambulancp: 

911 

Hospital: 

527- 4<HJ0 

Centro MedicO: 

$23- 3933 

Wardawsta: 

913 

Siguridad Narioital: lisil 

Botica: 


AId&: 

584-4606 

4 Centro Medicoi 5M-57M 

Cenlral: 

585-1965 

Dakota: 

S33-7364 

Dei Puublo: 

582-1253 

Esgle: 

587-9011 

Kibrahacha: 

583-49D3 

Maria: 

585-8115 

Di 5ervi£i* W bDrrf: 5Efi-4606 

Oduber: 

582-1780 

Paradera: 

588-6633 

San Lucas: 

584-5119 

San Nitolas: 

534-5712 

Santa Anna: 

5S6-E1B1 

Santa Cruz: 

535-8023 

Seroe Pratoe: 

584 4833 

Trupiaal: 

533-8560 

Utilidad: 


SETAR: 

117 

WEfl 

525- 46W 

ELMAR: 

525-7147 

Funeraria 

i: 

Aurora : 

5SE-6699 

Ad Palres: 

534-2299 

Th* Ollve Treer 

534-£838 


t'lMMil US ARL'IIA 


1 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.31 

1.33 

1.35 

CHF 

172.62 

173.34 

174.14 

GBP 

2.61 

2.66 

2.72 

JPY 

143.92 

145.23 

146.69 

EUR 

186.73 

188.44 

190.33 

DKK 

24.26 

24.98 

25.78 

NOK 

19.49 

20.21 

21.01 

SEK 

19.37 

20.09 

20.89 

For amounts up to Afl. 100,000 

MISERVICIO 



Bo kier 
cuida 
Mommy? 
Yama 
Awo! 
5935525 of 
Animal 
Rights 
Aruba 
594-5393 



Donacion Animal Rights Aruba - Bank Account 
RBTT Bank Aruba 770000003062767 



Emergencia Mascota 


Ideanan pa cuida 
nos medio ambiente 


Animal Care Clinic: 
582-8382 

Contreras Veterinary 
Services: 

587-0917/593-0404 

Veterinary Services: 
585-0400 (Pick up of 
injured animals) 


Cas Animal & 

Ambulance: 

742-8732 

Veterinaire Kliniek Wayaca: 

582-1720/593-0603 

Serlimar: 

584-5080 (Pick up dead 
animals) 



Cas Di Cultura 

Vondellaan 2 Aruba 
297-582-1010 

F AD A 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 



Bo kier 
duna 
Ella un 
hogar? 
Yama 
awo! 

Aruba Animal 
Shelter 
582-1623 
Wayaca 128B 


Donacion Aruba Animal Shelter - Bank Account 
RBC RoyalBank 7700000032451794 

Curso di stelashi duna pa DTI 




Sr. Enrique Maduro, hefe 
di departamento di DTI 
a cuminsa splica y a bisa 
lo siguiente, Refineria a 
sigura bida di nan traha- 
donan cu tambe, hopi bi- 
aha ta traha riba un hal- 
tura cu den un caida esey 
por ta final di nan bida. 
Nos normanan cu nos tin 
ta hopi anticua, anto si 
nos bay aplica esakinan, 
nos por bisa cu nos ta keda 
den mes un atraso cu hopi 


po caba. 

Awor aki nos a haya un opor- 
tunidad di empresa cu a duna 
curso riba normanan vigente 
di 2013. 

En todo caso esaki ta hopi 
mas actual cu locual nos tin 


E curso ta encera e parti di 
practica y despues nan ta haya 
un parti di teoria. A haci un 
parti practico den klas mes y 
tambe tabata tin un parti den 
aria di trabou. A tuma un 
construccion actual y traha- 


di 500 ora y awo nan a haya 
uno di 40 ora esaki ta e leynan 
principal so of avansa? 

E parti di 500 ora ya bo ta bay 
hopi mas leu ya aki bo ta pa- 
pia di fabrica un stelashi mes 



tipo di trabou cu bo ta haci- 
endo, si esaki por carga e peso 
cu bo ta bay uza esey pe. 

E partinan di norma ta con- 
sisti di varios parti. Manera 
con bo ta arma un stelashi 
con bo ta traha cu stelashi di- 
con e ta traha y na ki norma 
nan e ta traha si e ta wanta 
tanto forsa pa e ta den biento 
Tambe tin e parti con bo ta 
aproba e stelashi . Con bo ta 
pone peso riba esaki y wak 
con e ta wanta rek e , esaki 



ley cu nos tin actualmente 
vigente. 

Awor aki nos tin e oportuni- 
dad pa uza e normanan Eu- 
ropeo cu Hulanda como ta 
miembro ta haci uzo di nan 
y nos eigenlijk mester ta apli- 
cando esakinan pa hopi tem- 


na Aruba cu ta data desde 
añanan 40. Awo nos ta drecha 
nos conocemento cu hende- 
nan capacita ariba mercado. 
E esaki tambe lo yuda DTI 
den cierto forma pa DTI 
yuda e trahado. 

Kico ta encera e curso 
di 40 ora 


donan a bay practica pa mus- 
tra locual nan a siña den les . 
Cursistanan a wordo evalua 
tambe a base di un reporta- 
he cu nan mester a haci den 
practica, di locual nan a wak 
cu ta malo y trece esaki riba 
papel tambe. Mirando cu 
e curso original ta consisti 


e parti mas importante di e 
curso aki ta e parti di sigu- 
ridad di e stelashi mes y con 
pa uza esaki. Pero tambe nan 
a haya un parti pa asina nan 
sa con pa aproba un stelashi 
. Un stelashi tin cu bin cu su 
manual y ki tipo di stelashi bo 
ta uzando y si ta adecua pa e 


nan ta otro tipo di normanan. 
aki nan ta wak con e hen- 
denan ta traha cu e stelashi 
trahe ,modifica esaki y con 
ta desarma esaki bek. Tambe 
con safe e trahadonan ta traha 
cu e stelashi. E curso mes 
a wordo duna pa Sr Simon 
Arape.Q 

PASCO 



Ambiente festivo y navideño 

Si bo ta fada di e adornonan di semper, eligi un 
decoracion estilo “Folk” con un toke clasicopa decora 
bo caspa e temporada magico di Pasco. 



Adornonan original 
pa decora bo 
kerstboom 

Ribapotret bopor 
wak un adorno di 
cristal hopi 
original 
yama “Meg”. 


Adorno central 
pa pone riba 
mesa cu 
figuranan 
navideño 
Si bo no tin hopi 
experiencia pa 
traha adornonan 
di mesa, esaki ta 
un idea excelente, 
Ta un adorno 
senciyo pero cu 
hopi encanta. 
Solamente bo mes 
ter un fuente di 
trespiso y 
diferente 
detayenan 
navideño 
pa decora. 



Copi cu scoter di gala 

Esaki ta e momentopa luci bo miho 
copi cu scoter cu bo tinpa bisti bo 
mesapa e fiestanan navideño. 




Copinan di cristal di colornan 

Cristalnan taya cu diferente colorl. 
Esey ta e ultimo tendenciapa dorna 
bo mesapa e temporada aki. 

Si bo kier renoba bo acesorionan pa 
decora bo caspa e temporada aki, 
esaki ta un estilo diferente, 
romantico y informal. 




































Pasco blanco y oro 


Temporada di Pasco ta hopi cerca 

Ta un epoca caminda e famia ta reuni cu mas frecuencia y p’esey bo cas mester bisti di gala. 
Haci cambionan clave pa crea un ambiente cu mas glamour pero cu ta combina cu bo per- 
sonalidad. Resalta algun mueble cu detayenan natural, decora diferente muraya y bentana cu 
adornonan moderno, traha un adorno special pa bo mesa di Pasco... Uza bo imaginacion! No 
saca e mesun adorno di aña pasa pa dorna bo cas sin smaak. Bo mester algun idea? Cuminsa pa 
eligi e color cu lo bay resalta mas den tur e decoracion. 

Bisti bo mesa cu elegancia! Algun di e copi cu scoter ta hopi delicado, p’esey no laga nan cerca 
di e muchanan y busca otro alternativo como tayonan di lamina y copinan acrilico di colornan 
y figuranan navideño. 



Ni cayente, ni hopi friu 

Pa mantene e biña na e miho temperatura mientras cu bo ta 
disfruta di un dushi cena, laga e boter den un baki cu ijs. No 
lubida pone un paña limpi rond di dje pa mantene e baki seco. 


\ 


i 



E tempo ta bula... no laga 
tur cos pa e final 

E acesorionan di cristal fini 
ta duna un toke unico y el- 
egante!. P’esey saca esunnan 
cu bo tin warda pa hopi tem- 
po! Nan ta briya ainda? Si no 
ta asina , lava e acesorio un 
par di dianan prome cu awa 
cayente, binager y salo. 


PASCO \E 

Celebra Pasco na cas rond di bo famia y 
amigonan. Decora bo cas 
cu un ambiente mas alegre, magico y 
sofistica compara cu e resto di e lunanan 
y sorprende bo invitadonan cu ideanan 
innovativo!. 



Adornonan den grupo 

Decora diferente floreronan cu encanto poniendo un par di 
detayenan di metal. Corda cu e tendencia pa e temporada aki 
ta simpel, elegante y sin exceso. 

Yen cliente den caya grandi pa probecha di Black Friday 




ORANJESTAD - Diabierna for 
di oranan trempan di mainta 
clientenan a cuminsa forma fila 
largo den caya grandi pa ta e 
prome pa haya chens di drenta 
den nan luga faborito pa haci 
compras na un prijs rebaha. Por 
mira cu e luganan electronico 
y manera Sams y Boolchands 
tabatin basta cliente, pero e fila di 
mas grandi tabata dilanti di The 
Athletes Foot. Por bisa cu Black 
Friday na Aruba ta birando mas 
popular. 

Mientras cu berdad tabatin hopi 
persona canando ariba abou den caya 
grandi, e cantidad di personanan local 
tabata limita, mas bien turistanan 
tabata esunnan wardando pa drenta e 
negoshinan. Si compara e añanan por 
mira cu mas y mas Aruba tambe ta 
incorporando e custumber Mericano 
di Black Friday. Mescos cu net un 
dia prome a celebra Thanksgiving na 
Merca, algun famia na Aruba tambe a 
opta pa celebra esaki aki na Aruba. 
Casi tur negoshi den caya tabata 
descuento riba nan mercancia algo cu 
ta mustra di a aumenta sinembargo 
varios tabata bashi, mientras cu tabatin 
rij largo na luganan cu ta bende keds y 
productonan electrico. 

Varios negoshi a indica cu e “black 
Friday Deals” lo continua te cu 
diasabra tambe. □ 

ÉJL.T O RS 


Sorteo # 5736 


4480 


5387 


5733 



Sorteo # 4780 


9275 



Sorteo # 3539 


7410 


Acuario 



Sorteo # 1203 


4950 


0666 


3042 


Bo cadena 
di numbernan 
di suerte t< duna 
e number di awe 



c -amWat\d<> 


E&sQtSS 


Sorteo # 1345 


3472 


5923 


2673 



Sorteo # 1345 


3099 



Sorteo # 1345 


3828 


Piscis 



Sorteo # 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 27 Nov 2015 Anochi 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


100 . 000,00 




Sorteo # 3541 


129 


x Jackpot 


x Match 4 


x Afl. 8,00 


17-19-23-29-30 


Proximo Jackpot 


67.000,00 





Sorteo # 804 

1 

x Jackpot 

1 

x match 4 

14 

x Afl. 500,00 

206 

x Afl. 50,00 

329 

x Afl. 15,00 


07-15-16-28 

Mega Ball TT 


Proximo Jackpot 


250.000,00 


¥ mtHI 

meo 


MtcA ip.uys 


Afl. 350.000,- 




DIARIO 5171,4198,1875 


SUPER 58Q5 
4 

Sto. 

Domingo 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 27 Nov 2015 Merdia 



Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


100.000,00 





Joker 

Letter 



Afl. 1.325.000,- 



Aries 


Bo paisahe sentimental ta renoba y re- 
fresca. Cuminsando e siman aki lo bo 
compronde hopi cos. No duna hopi im- 
portancia na cosnan chikito y controla bo 
impulsonan. Numbernan pa awe: 15, 19, 
38 y 50. 


Loke lo bay pasa cu bo lo ta hopi positivo. 
Separacionnan ta sosode ora ta cumbini 
bo. No spanta. Esey no kiermen cu nan 
lo bay laga bo. Numbernan pa awe: 18, 
26, 31 y 40. 



Tauro 


Warda, lo miho ta na caminda. Bo ta 
sinti bo mes mas sigur di bo mes, cu 
hopi mas auto confianza y e realisacion 
aki lo duna bo e push necesario. Num- 
bernan pa awe: 20, 28, 33 y 42. 



Geminis 


Lo bo bay cambia bo manera di mira real- 
idad. Den cuestionnan amoroso, ta hopi 
bon pa determina 

loke bo ta pensa di haci den e proximo 
vakantie. Numbernan pa awe: 21, 29, 34 
y 43. 



Cancer 


Tin bon vibracion den bo bida amoroso 
desde awe. Un situacion emocional cu 
tabata haci bo inkieto ta wordo resolvi. 
Bo paisahe afectivo ta wordo fortalece. 
Numbernan pa awe: 22, 30, 35 y 44. 



Leo 


Bo ta gana amigo y influencia. Ta wordo 
exigi di bo mayor flexibilidad na mo- 
mento di cambia un plan, opinion of 
idea riba cierto persona of situacion. 
Numbernan pa awe: 23, 31, 36 y 45. 



Virgq 



Libra 


Ta surgi circunstancianan cu ta pone bo 
perde pasenshi. Bo bida amoroso y e 
manera cu bo ta relaciona cu bo fami- 
anan mas cercano ta den revolucion. 
Numbernan pa awe: 24, 32, 37 y 46. 


Bo bida amoroso ta marchando pariba. 
Awo bo ta conta cu e energia directo di e 
planeta Mercurio, caminda lo bo supera 
e problemanan chikito cu tabata moles- 
tia bo. Numbernan pa awe: 25, 33, 38 

y 1 6 - 



Scorpio 



Sagitario 


Bo ta cla pa haya sorpresa y bishitanan 
inespera. Si bo por, cuminsa traha plan 
pa scapa cu bo famia of bo pareha na un 
luga caminda boso por ta trankil. Num- 
bernan pa awe: 26, 34, 39 y 48. 


Bo sentimentonan drumi ta lantan- 
do. Recuerdo of encuentro fisico cu 
cierto persona asocia na bo pasado ta 
lanta emocionnan intenso. Number- 
nan pa awe: 27, 35, 40 y 49. 

Capricqrniq 




Aquario 


Bo ta bay logra loke a costa bo asina 
hopi esfuerso. Lo bo recupera tereno 
perdi. Ta bon momento pa concentra 
bo energia den un actividad domes- 
tico. Numbernan pa awe: 16, 24, 29 
y38. 


Tin alegria memey di bo bida familiar y 
social. Afortunadamente e onda di ener- 
gia cu ta reina na e momentonan aki ta 
haci bo hopi creativo. Numbernan pa 
awe: 17, 25, 30 y 39. 

Sudoku BON DIA, 
train bo mente 


9 

4 




8 




1 

2 





: 4 





8 

7 




1 




5 

1 





2 










2 





5 

3 




5 




9 

6 





4 





2 

3 




2 




9 

7 


Bon bini na Sudoku Bon Dia. Riba e pagina aki nos ta brinda 
bo tur dia tres sudoku den e siguiente secuencia, Facil, Medio. 
Pa resolve bo ta pone number den cada cuadra di tal forma cu 
cada rij crusa of bay abou tin e number un solo biaha. Tambe 
den cada cuadra chikito compara cu esun mas grandi tambe 
tin e numbernan 1 te cu 9. E number tampoco no por ripiti 
den e cuadra chikito. Trahando cu e numbernan cu tin poni 
caba ta yuda bo yega na e solucion.Q 


inrknrknr 

A Receta di * 

Mami 


Poh J 



A 

t 

A 
L 
Á 
L 
Á 
V 
A 

L. 

Á 

c 

A 

z 

A 
L 
A 
L 


BDN APPETIT * B-ON APPETlT 


Lomito cu Mushroom 

mmnsm - 

* 4 slico dt lomUo WT 

* I cudiara di morgáriiia _ 

* I rhcclop di vetsin 

* Pcper* salo ^ 

* I iihOvó cftrtá n;i slii’t' v .71 

* I cuchara di saucc prcto ^ 

* I hutkT di slii'ed muNtiniftm chiquiCó 


l’rqitirmitn: 



CondiHklllO ekmiH>ni pqn'r y mIu. Krini^c iEiiirv;inu:.i Itlws? 
13jnd -.kn un p&nchi lc ora c scLimi kila. Eiasa c kfniLafUJi rur 
dus brnda. Sucu nány tkni’ munk\u sobru hasac tibo^naji 
pa J miflunu pork< vflsim > a su 

á\\ a. Hoha run Hnr di sbnoF y hrishn e uucc aki riha c lanriilo 
hasi Siibienrl '-o tu fn.'fttfi fri^ufaj biilulfl HCUci. 

Bucuti Yacht Club Aruba: 


Ta gradici tur su sponsornan y Aruba en general pa cu e aña 2015 



ORANJESTAD - Bucu- 
ti Yacht Culb Aruba ta 
Gradici un y tur cu a sa di 
apoya e organisacion du- 
rante e aña 2015. T 

Un gradicimento special ta 
bay pa tur esunnan cu a haci 
e di 42 Bucuti Yacht Club In- 
ternacional Bill Fish Tourna- 
ment posibel, di curason un 
danki hopi grandi. Sin boso e 
torneo aki no tabata posibel, 
Dios bendiciona boso tur. 
Alabes nos kier a corda tur 
miembro y participantenan 


cu Bucuti su proximo torneo 
lo ta dia 20 di december 2015, 
for di awor caba nos ta invita 
tur piscado pa prepara nan ar- 
macion pa e ultimo torneo di 
aña 2015. 

Danki na nos sponsor- 
nan, East Wind Marine 
Services, Digicel, Global 
Marine,Quick Electrical, 
Setar, Bohama,Albo, Drift- 
wood, Thrifty car rental, Boat 
and Fishing Paradise, Ponson 
Heavy Equipment, Varadero 
Grill. Y un danki masha spe- 
cial na e team di Bucuti y 




NGS TAMBE MfcRECt TA PAKTI Dl UN FAMlAf 




Sarfa y nos no por lubida na e 
pueblo di Aruba cu a sa di bin 
Bucuti Yacht Club pa pasa un 
rato dushi den compania di 
nan famia danki di curason. 
Den nomber di henter e di 


rectiva cu ta traha incansable- 
mente pa nos cultura di pesca 
di Aruba. 

Nos ta spera di conta cu tur 
nos piscadonan pa e torneo di 
20 di december 2015.Q 


m CEUPRA 

Pia Universal di Mucha 



Pasa Pret 


NOV 




cu 

Rotaract 

10 TIN: 

★ STREET Bomm 

★ SPIJKERPOEPEN 

★ CORE PEN SACO 

★ FACE PAINTINC 

★ DINO JUMP 

★ SINTERKLAAS 

★ Y HOPI MAS. 

Par y cushma bon surti 


m 


? ! 29 


10am - 4pm 

LUGAR 


y 


♦ 


pa uw y tur wa prijs di fawia. 



Rotaract i 

Rotary Club Partner 


NN 




Rotaract Club of Aruba 

Colombian Emeralds: 



Un dia di aprecio pa cliente 






ORANJESTAD - Recientemente Colombian Emeralds 
a tene un dia di aprecio pa cliente. Tabata diaranson 
anochi cu e clientela di Colombian Emeralds por a 
haci compras y ricibi extra descuento. 

A organisa un evento special pa gradici e clientenan cu 
semper ta cumpra na Colombian Emeralds. Tabata un anochi 
hopi anima cu presentacion di diferente artista musico y algo 
pa fresca y di come. Na fmal di anochi a haci un rifa entre 
esunnan presente pa asina haci e anochi mas atractivo pa e 
invitadonan meter bisa cu henter anochi por a gosa di musica 
en bibo. Asina tambe Colombian Emeralds kier a yama un 
danki na e pueblo di Aruba pa nan sosten.Q 

